Yaralı əsgərlərə qan lazımdır: "Qan vermək istəyənlər müraciət etsinlər"\nAna Səhifə/Xəbərlər/Cəmiyyət/Yaralı əsgərlərə qan lazımdır: “Qan vermək istəyənlər müraciət etsinlər”\nYaralı əsgərlərə qan lazımdır: “Qan vermək istəyənlər müraciət etsinlər”\nSosial şəbəkələrdə cəbhədəki gərginliklə bağlı yaralılara qan lazım olduğu ilə bağlı paylaşımlar edilir.\nMərkəzi Qan Bankının rəhbəri Pərvanə Hacıyeva virtualaz.org saytına açıqlamasında bildirib ki, bu gün daha 100 nəfər üçün ehtiyat qan göndərilib: “Naftalan şəhər xəstəxanasında müalicə alan yaralı üçün mənfi qan istənildi. Mərkəzə müraciət daxil olan kimi qan göndərildi. Hətta ehtiyat qan da göndərmişik. Ola bilər ki, bu yaralının qohumları müraciət ediblər”.\nMərkəz rəhbəri həm mənfi, həm də müsbət qan qrupları üzrə ehtiyat qanın olduğunu deyir: “Qan ehtiyatımız var. Bu gün 100 vahid qan göndərmişik. Səhiyyə Nazirliyi də vəziyyəti nəzarətdə saxlayır. İstənilən qan qrupu üzrə ehtiyacı olanlar bizim mərkəzə müraciət etsinlər”.


TQDK: Hazırlıqlı gənclərin ali təhsil müəssisələrinə qəbul olmaq imkanlarına süni maneələr yaradılır - Report.az\nTQDK: Hazırlıqlı gənclərin ali təhsil müəssisələrinə qəbul olmaq imkanlarına süni maneələr yaradılır\nTQDK: Hazırlıqlı gənclərin ali təhsil müəssisələrinə qəbul olmaq imkanlarına süni maneələr yaradılır "Qəbul planında bu cür dəyişikliyin aparılması arzuolunmaz haldır" 11 Fevral, 2015 11:49\nBakı. 11 fevral. REPORT.AZ/ "2013-cü illə müqayisədə 2014-cü ildə dövlət ali təhsil müəssisələrinin qəbul planı 4,13% (1251 yer), özəl ali təhsil müəssisələrinin qəbul planı isə 0,85% (53 yer) - ümumilikdə 1 304 yer (3.57%) artıb. 2013-cü ildə isə qəbul planında 7,15% artım olub". "Report" xəbər verir ki, bu barədə "Abituriyent" jurnalının 12-ci sayında məlumat yer alıb.\nMəlumata görə, plan yerlərinin təhsil formaları üzrə bölgüsünün müqayisəsi göstərir ki, 2014-cü ildə Azərbaycan və rus bölmələrinin birgə müsabiqəsi üçün ayrılan yerlər 74,44% azalıb. Keçən il hər iki bölmənin birgə müsabiqəsi üçün ayrılan yerlər ümumi plan yerlərinin cəmi 13.87%-ni təşkil edib. "Planda bu cür dəyişikliyin aparılması arzuolunmaz haldır. Çünki bəzən Azərbaycan və rus bölmələrinin abituriyentləri eyni test suallarına cavab verdikləri halda, plan yerlərinin ciddi bölgüsü və müsabiqə vəziyyətinin fərqli olması nəticəsində bu bölmələrin eyni ixtisasları üzrə tam fərqli keçid balları yaranır. Plan yerləri birgə müsabiqə üçün ayrıldıqda isə həmin yerlərə bölməsindən asılı olmayaraq daha hazırlıqlı gənclər qəbul olunur", - "Abituriyent" jurnalında qeyd olunub.\nKeçən il ali təhsil müəssisələrinə müsabiqədə iştirak etmək hüququ qazananların 88,77%-i Azərbaycan, 11,23%-i isə rus bölməsinin abituriyentləri olub. Qeyd edək ki, hər iki bölmənin birgə müsabiqəsi üçün ayrılan yerlərin hesabına Azərbaycan bölməsinin abituriyentləri qəbul planının minimum 75,36, maksimum 89,26%-ni, rus bölməsinin abituriyentləri isə minimum 10,74, maksimum 24,64%-ni tuta bilərdilər. "Göründüyü kimi, minimum və maksimum imkanlar arasında fərq çox kiçikdir, bu isə daha hazırlıqlı gənclərin ali təhsil müəssisələrinə qəbul olmaq imkanlarına süni maneələr yaradır", - jurnalda qeyd olunub.\nGürcüstan parlamenti qarşısında DİN başçısının gözü sarğılı büstü qoyulub - YENİLƏNİB


00:00Current time02:54 Volume\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, vəhşi səudiyyə rejiminin vəhabi ünsürü 6 yaşlı Zəkəriyya Cabir adlı uşağın Mədinə şəhərində camaatın gözü önündə, küçənin ortasında şuşə qırığı ilə başını kəsib.\nMəlumata görə, Əhsa əyalətindən olan ana ilə uşaq Peyğəmərin (səlləllahu əleyhi və alih) məzarını ziyarət etmək üçün taksiyə miniblər. Taksiyə minən ana salavat zikr edib. Onların Şiə olduğunu bilən səudiyyəli vəhhabi taksi şoferi məhəllələrdən birində maşını saxlayır uşağı anasından ayırıb başını şüşə parçası ilə kəsir. Anasının və uşağının fəryadına heç kim əhəmiyyət verməyib.\nTerrorçu və təkfirçi Səudiyyə rejimi isə, şoferin guya psixi xəstə olduğunu açıqlayaraq vəhabi terrorçunu cəzalandırmaqdan yayınıb.\nAşağıdakı videoda Ərəbistanın Mədinə şəhərində yaşayan Şiə ruhanisinin 6 yaşlı Zəkəriyya Cabirə cənazə namazın qılmazdan öncə İmam Hüseynin (əleyhi səlam) 6 aylıq körpəsinin Kərbala dəştində məlun Hərmələ tərəfindən Şəhadətə yetirilməsinə dair rövzə oxuyur.


Bu gündən kərə yağının gömrük rüsumu 3 dəfə azaldılır: ucuzlaşmanı isə gözləyin... - Azinforum.az İnformasiya Portalı\nAna səhifə / İqtisadiyyat / Bu gündən kərə yağının gömrük rüsumu 3 dəfə azaldılır: ucuzlaşmanı isə gözləyin…\nBu gündən kərə yağının gömrük rüsumu 3 dəfə azaldılır: ucuzlaşmanı isə gözləyin…\nYağ idxalçısı MMC-nin rəsmi şəxsi: “Rüsumun azaldılması ilə 5-6 manat deyil, 20-30 qəpik və ya bir qədər artıq ucuzlaşma olacaq”\nBu gündən Azərbaycana idxal edilən kərə yağı və digər süddən hazırlanmış yağlar üçün tətbiq edilən gömrük idxal rüsumları 3 dəfə azaldılır. İndiyə qədər Azərbaycana idxal edilən kərə yağı və digər süddən hazırlanmış yağlar üçün tətbiq edilən gömrük idxal rüsumları bu malların gömrük dəyərinin 15 faizi həcmində olub. Nazirlər Kabinetinin qərarına əsasən, bu gündən kərə yağı və digər süddən hazırlanmış yağlar üçün tətbiq edilən gömrük idxal rüsumları bu malların gömrük dəyərinin 5 faizi həcmində müəyyənləşib. Qərar 2019-cu il dekabrın 31-dək qüvvədədir.\nBəs kərə yağının qiyməti ucuzlaşacaqmı? Gömrük rüsumu ilə bağlı qərarın qüvvəyə minməsi bazarlara nə zamandan etibarən təsir edə bilər?\n“Yeni Müsavat”ın əməkdaşları bir neçə marketə baş çəkərək, qiymətlərlə maraqlanıb.\n“Qiyməti marketlər müəyyən etmir”\nQeyd edək ki, son 1 ayda kərə yağının qiyməti dəyişməz olaraq qalır, nə artım, nə də azalma olub. Hazırda “Wellington” markalı kərə yağının 1 kiloqramı 17.96 manat, “West gold” kərə yağının 1 kiloqramı 18.38 manat, “Golden Kraun” yağının kiloqramı isə 17.96 manatdır. Almaniya istehsalı olan “Gerda” kərə yağının qiyməti isə 20 manat 95 qəpikdir. Müxtəlif marketlərdə qiymətlər arasında 20-30 qəpik fərq olsa da, ümumilikdə artım və azalma olmayıb. Satıcılar isə deyir ki, tezliklə kərə yağının ucuzlaşmasını gözləmək doğru olmazdı. Çünki hələ anbarlarda köhnə gömrük rüsumu ilə ölkəyə daxil olan məhsullar var. Gömrük rüsumları bundan sonra gətiriləcək mallara tətbiq olunacaq. Bu baxımdan qərarın bazarlara təsiri ayın sonuna kimi gecikə bilər.\nMəsələ ilə bağlı “Araz” supermarketlər şəbəkəsinin ictimaiyyətlə əlaqələr üzrə məsul şəxsi Elvin Babayev “Yeni Müsavat”a açıqlama verərək bildirdi ki, qiymətlər istehsalçılar və ya idxalçı şirkətlər tərəfindən formalaşdırılır və marketlər də ona uyğun olaraq məhsulu satışa çıxarır: “Ümumiyyətlə, pərakəndə sektorunda qiymətlər istehlakçıların tələbatına uyğun formalaşır. Cəmiyyətdə belə bir fikir var ki, ərzağın qiymətini marketlər bahalaşdırır və ya ucuzlaşdırır. Əslində isə marketlər istehsalçılarla istehlakçılar arasında körpü rolunu oynayır. Yəni məhsulun topdansatış qiyməti istehsalçılar tərəfindən müəyyənləşir. Əgər tədarükçülər qiyməti ucuzlaşdıracaqlarsa, deməli, marketlərdə də qiymət ucuzlaşacaq. Məlumat üçün deyim ki, hazırda ”Araz” supermarketlər şəbəkəsinin idxal etdiyi Belarus istehsalı olan “Belovejskiye” kərə yağının qiyməti 14.19 manat təşkil edir”.\n“Ucuzlaşma cüzi olacaq”\n“Anchor”, “Doyaruşka”, “Ammerlander”, “Gut von Holstein” kimi yağ brendlərini ölkəmizə idxalı edən “Delta Qrup C.O.” MMC-nin mühasibi Şaiq Tağıyev isə “Yeni Müsavat”a danışarkən bildirdi ki, gömrük rüsumunun azaldılmasına görə kərə yağının qiymətində elə də ciddi məbləğdə ucuzlaşma olmayacaq: “Bu satış qiymətinin cəmi 5-6 faizini təşkil edir. Bu, təxminən bir neçə qəpik olacaq. Əsas qiymət çox da ciddi şəkildə dəyişməyəcək. Çünki yağın ölkəmizdəki bazar qiymətini əsasən dünya bazarından alış qiyməti formalaşdırır. Bu qiymətlər isə hər sifarişdə dəyişir. Orta qiymətlə götürsək, bizim üçün 1 ton yağın alışı 6800-6900 dollara başa gəlir. Onun da üzərinə 15 faiz gömrük rüsumu gəlir, artıq bu 5 faiz olacaq. Hər tona görə 40-50 dollar daşıma haqqı da qiymətin üzərinə gəlir. Daha sonra 10 faiz bizim qazancımız, 5 faiz marketlərin qazancı da qiymətə əlavə olunur. Son olaraq, bunun üzərinə 18 faiz ƏDV əlavə olunur. Bununla da müştərinin aldığı qiymət ortaya çıxır. Bu baxımdan gömrük rüsumunun azaldılması ilə yağ 5-6 manat deyil, 20-30 qəpik və ya bir qədər artıq ucuzlaşacaq. Vətəndaşlar bu ucuzlaşmanı dekabrın ortalarına kimi bazarda hiss edəcəklər. Lakin yağın 5-6 manat ucuzlaşması üçün gərək dünya bazarında qiymətlər düşsün”.\n“Dünya bazarında qiymət ucuzlaşır, bizdə isə…”\nŞ.Tağıyev onu da vurğuladı ki, artıq dünya bazarında yağ ucuzlaşır, lakin hələ ki bu qiymətlər Bakıya gəlib çatmayıb: “Dünya bazarında yağ ucuzlaşır. Çünki dünyanın əsas yağ istehsalçısı olan Yeni Zelandiyada yaz fəsli daxil olub. Bu da yağın istehsal xərclərini azaldır, çünki təbii yem çıxır. Lakin bu qiymətlər ən tezi 4 ay sonra bizim bazarlarda özünü göstərir. Çünki biz yağı Yeni Zelandiya şirkətinə sifariş verdikdən sonra onun istehsal olunması 2 ay çəkir. Həmin malın Azərbaycana gəlməsi də ən azı 2 aya başa gəlir. Yəni dünya bazarında bu gün qiymətlər ucuzlaşırsa, bu bizə 4 aydan sonra gəlib çatır. Problem odur ki, dünya bazarında bu gün yağın qiyməti düşsə də, Bakıda düşməyib. Bunun üçün ən azı 4 ay vaxt lazımdır. Vətəndaşlar elə bilirlər ki, biz qiymətləri qəsdən aşağı salmırıq. Halbuki sabah və ya birigün ölkəmizə daxil olan yağ bizim 4 ay öncə baha qiymətə aldığımı yağlardır. Çünki biz sifarişi 4 ay sonra üçün veririk. Məhsul Zelandiyadan buraya gəmi ilə Gürcüstanın Poti limanına gəlir, bu da xeyli zaman tələb edir”.\nMühasib onu da vurğuladı ki, Azərbaycan Yeni Zelandiyadan yağ idxal edənlər arasında ən kiçik ölkələrdən biridir və bu baxımdan dünya bazarına təsir imkanları sıfıra bərabərdir: “Ən böyük yağ idxalçıları Çin və Hindistandır. Onlar bu bazarda öz sözünü deyə bilir. Çində kərə yağına tələbat artdıqca dünya bazarında qiymət qalxır, Çində tələbat azaldıqca qiymətlər də düşür. Hazırda dünya bazarında qiymətlər ucuzlaşmağa doğru gedir. Çünki Yeni Zelandiyada hazırda yaz fəsli yaşanır, yaya doğru gedir. Bu fəsildə inəklərin südvermə qabiliyyəti də artır və istehsal çoxalır, qiymət aşağı düşür. Bu baxımdan biz qiymətlərin xeyli ucuzlaşmasını gözləyirik”.\n“Avrozonadan gələn yağlar ucuzlaşmayacaq”\nİqtisadçı ekspert Natiq Cəfərli də “Yeni Müsavat” a bildirdi ki, kərə yağının qiymətində yaxın zamanlarda kəskin ucuzlaşma gözləmək əbəsdir: “Əslində gömrük rüsumları ilə bağlı qərarın qüvvəyə minməsinin bazarlara həmən təsir etməsini gözləmək əbəsdir. Çünki həm anbarlarda , həm də satışda olan məhsullar köhnə gömrük rüsumları ilə gətirilib. Mən qiymətlərin Yeni ilə qədər də ucuzlaşmasını gözləmirəm. Azərbaycandakı ”ənənəyə” uyğun olaraq Yeni il öncəsi qiymətlər adətən qalxır. İndi də bu tendensiya başlayıb və Yeni il bayramına qədər davam edəcək. Yeni ildən sonra yeni gömrük tarifləri ilə ölkədə daxil olan kərə yağının qiymətində cüzi də olsa dəyişiklik ola bilər. Ucuzlaşma isə 50 qəpik-1 manat arasında ola bilər. Bundan artıq təsir etməsi mümkün deyil. Maraqlı bir detal da ondan ibarətdir ki, ölkədə Almaniyadan, Fransadan – yəni avrozonadan gətirilən yağlar da var. Bu qərar onların qiymətinə təsir etməyə də bilər. Hətta həmin kərə yağları bahalaşa da bilər. Çünki son zamanlar manatın məzənnəsi avro qarşısında 2 manatı da ötüb. Bu baxımdan məzənnədəki dəyişikliyə görə yeni gömrük rüsumları avrozonadan gətirilən yağların qiymətinə təsir etməyə də bilər. Bu baxımdan insanlarda böyük bir gözlənti yaranmamalıdır ki, kərə yağında ciddi ucuzlaşma olacaq. Digər ölkələrdən, əsasən də Avstraliyadan, Yeni Zelandiyadan gətirilən məhsullarda az da olsa 50 qəpik-1 manat civarında dəyişiklik ola bilər. Kəskin ucuzlaşmanı gözləmək isə əbəsdir”.\nÖncəki “Əməkqabiliyyətli əhalinin yalnız 32%-nin ixtisası var” – Nazir\nNövbəti Azərbaycan səhiyyəsi ilə bağlı ittihamlara sərt cavab – VİDEO


Ermənistanda böhran: ordu Paşinyana qarşı - Meydan.TV\nFevralın 25-də Ermənistan hakimiyyəti ilə müxalifəti arasındakı münaqişə gözlənilməz vəziyyət alıb. Silahlı Qüvvələrin Baş Qərargahı ölkənin Baş naziri Nikol Paşinyanın və onun hökumətinin təcili istefaya getməsini tələb edib.Buna bilavasitə səbəb qurumun rəis müavini Tiran Xaçatryanın işdən çıxarılması olub. Belə ki o, Paşinyanın guya ki Rusiyanın istehsalı olan “İskander” raketinin keyfiyyətsiz olması barədə bəyanatını tənqid edib.\nErmənistanın Baş naziri buna cavab olaraq Baş qərargahın rəhbəri Onik Qasparyanı işdən çıxarıb.“Hazırkı hakimiyyətin qeyri-effektiv fəaliyyəti və xarici siyasətdə ciddi səhvləri ölkəni məhvin astanasına gətirib çıxarıb. Baş nazir və Ermənistan hökuməti erməni xalqı üçün bu böhranlı və taleyüklü vəziyyətdə bundan belə adekvat qərarlar vermək iqtidarında deyil. Yaranan vəziyyətlə əlaqədar Ermənistanın Silahlı Qüvvələri Baş nazirin və Ermənistan Respublikası hökumətinin istefasını tələb edir və eyni zamanda onu xalqa qarşı güc tətbiq etməkdən uzaq durması ilə bağlı xəbərdar edir”, – Baş qərargahın bəyanatında deyilir.\nPaşinyan da tərəfdarlarını Respublika meydanına çıxmağa çağırıb.Nikol Paşinyan Baş qərargahın tələbini "hərbi çevriliş cəhdi" adlandırıb. “Bütün tərəfdarlarımızı Respublika meydanına çağırırıq. Polis və digər hüquq-mühafizə orqanları təhlükəsizliyi təmin edəcək”, – o, "Facebook"da yazıb. Nikol Paşinyan yerli vaxtla 14:00-da Respublika meydanına tərəfdarlarının qarşısına çıxıb. Baş nazir ölkədəki vəziyyəti gərgin, lakin idarə oluna bilən adlandırıb.\n“Biz toqquşmanın olmaması barədə razılığa gəlməliyik, – o bəyan edib. – Ermənistanın daxilində bizim düşmənimiz yoxdur”.Paşinyanın sözlərinə görə, hərbçilərin bəyanatı emosional reaksiya olub. Paşinyan qeyd edib ki, o və ailəsi Ermənistandan qaçmağa hazırlaşmır.Vətənin Xilası üzrə Hərəkat müxalifət partiyası öz tərəfdarlarını Baş qərargaha dəstək çıxmaq üçün Azadlıq meydanında toplaşmağa çağırıb.Digər siyasi qüvvə – Çiçəklənən Ermənistan Partiyası Baş qərargahın bəyanatını dönüş nöqtəsi adlandırıb. “Silahlı qüvvələrin və Baş qərargahın xalqın və dövlətçiliyin yanında dayanması barədə bəyanatı dönüş nöqtəsi olub. Biz Nikol Paşinyanı vətəndaş müharibəsinə getməməyə, ölkə daxilində erməni qanı tökməməyə, ermənilər arasında düşmənçilik yaymamağa çağırırıq. Paşinyanın heç bir sarsıntı olmadan siyasi yolla getməsi üçün sonuncu şansı var”, – partiyanın bəyanatında deyilir.\nOnik Qasparyan (solda) və Nikol Paşinyan\nMənbə: Turan İA\n“Biz Ermənistandakı vəziyyəti həyəcanla izləyirik. Biz onu Qafqazda çox mühüm və yaxın müttəfiqimiz olan Ermənistanın daxili işi sayırıq”, – Rusiya prezidentinin mətbuat katibi Dmitri Peskov bəyan edib. Ermənistan silahlı qüvvələrinin Baş qərargahı daha sonra ikinci bəyanatla çıxış edib və Paşinyanın istefası ilə bağlı öz mövqeyini təsdiqləyib. Ermənistan Silahlı Qüvvələrinin Baş Qərargahının rəhbər tərkibinin fevralın 25-də səhər yaydığı bəyanatı heç kim tərəfindən yönəlməyib və heç kimin təzyiqi ilə edilməyib. Bu, məqsədləri Vətənin böhranlı anında ona xidmət etmək olan general və zabitlərin dəqiq əqidəsidir. Biz bir daha öz dəqiq əqidəmizi təsdiqləyirik”, – bəyanatda qeyd olunur. Ermənistanın Baş Prokurorluğu generalların bəyanatını mühakimə edib. “Xəbərdarlıq edirik ki, istənilən qeyri-qanuni, qeyri-konstitusiyalı prosesin həlli ən ciddi şəkildə hüquqi qiymətləndirməyə məruz qalacaq və bütün ciddiyyəti ilə qanunla təqib olunacaq”, – Baş Prokurorluğun bəyanatında deyilir.\nDaşnaksütyun Partiyasının sədri İşxan Saqatelyan bəyan edib ki, prokurorluq Paşinyanın əmri ilə Müdafiə Nazirliyinin binasında generalların həbsinə sanksiya hazırlayır.Ermənistanın Prezidenti Armen Sarkisyan da ölkə vətəndaşlarına müraciət edib. “Mən hamını təmkinli olmağa və soyuq ağlını qoruyub saxlamağa, ciddi şəkildə konstitusiya çərçivəsində hərəkət etməyə çağırıram. Mən gərginliyin azalması və vəziyyətin dinc yolla həll olunması üçün təcili olaraq ölçü götürürəm”, – Sarkisyan bəyan edib.\nErmənistanın ikinci prezidenti Robert Koçaryan erməni xalqını Baş qərargahın Paşinyanın istefası barədə tələbini dəstəkləməyə çağırıb.Ermənistanın üçüncü prezidenti Serj Sarkisyan həmçinin analoji bəyanatla çıxış edib.\nBirinci prezident Levon Ter-Petrosyan isə hakimiyyət və müxalifəti vətəndaş müharibəsinə yol verməməyə çağırıb.\nBununla belə, Ermənistanda hakimiyyət və müxalifəti dəstəkləyən vətəndaşların eyni vaxtda keçirdikləri aksiyalar artıq qarşıdurmaya gətirib çıxarıb. Polis ciddi toqquşmaların qarşısını çətinliklə alıb. Vəziyyət gərgin olaraq qalır.\nqısa linklər: http://mtv.re/hgea6j\nHökumət Hüseyn Abdullayevə görə Avropa Məhkəməsinə cavab verməlidir\nVəkil Cavad Cavadov deyir ki, müvəkkili aclıq etdiyi müddətdə onun həkim nəzarətində ...\nDSX: Ermənistan hərbçiləri Azərbaycan sərhədçilərini atəşə tutublar\nDSX bildirir ki, hadisə ilə bağlı Rusiya sərhədçiləri Azərbaycanlı həmkarlarına müraciət edib.\nQiyas İbrahimov: Türkiyənin Bakıdakı səfirliyinə getdim, açıqlama vermədilər\nQ.İbrahimov problemi hüquqi müstəvidə həll edilməsi ilə bağlı vəkillərlə məsləhətləşdiyini deyib.\nHökumət bu dəfə jurnalist və fəallara 33.350 avro təzminat ödəyəcək\nŞikayətdə elə 3-cü maddənin pozuntusu mübahisələndirilirdi.


Aktual 14 aprel — 18:32\nİran hərbi bazası vurulub, S-300 və S-400 kompleksləri yenə “görməyib”\nİki gün əvvəl-aprelin 13-də İsrail Hərbi Hava Qüvvələri Suriyaya növbəti hava zərbələri endirib. Suriya rəsmi qaynaqları həmişəki kimi hava hücumundan müdafiə sistemlərinin İsrail raketlərini “dəf etdiklərini”, 3 nəfərin xəsarət aldığını açıqlayıb.\nLakin Suriya müxalif qaynaqları bildirir ki, raket zərbələrinin hədəfi Homs vilayətindəki İran hərbi bazası olub. Və dəqiqdir ki, bu zərbələr nəticəsində ölənlər və yaralananlar var. O cümlədən İran hərbçiləri arasında.\nVirtualaz.org xəbər verir ki, İsrailin “Debka” portalı Rusiyanın S-300, S-400 və “Pantsir” zenit-raket komplekslərinin İsrail aviasiyasının hücumları zamanı “işləmir”. Və bunun arxasında Suriyada İranın güclənməsinə qarşı gizli İsrail-Rusiya-ABŞ sövdələşməsi dayanır.\nSuriya İnsan Haqları Müşahidə Qrupunun rəhbəri Abd ər-Rəhman bildirib ki, Homs vilayətində İsrail aviasiyasının hədəfi İranın raket araşdırmaları bazası olub. Habelə “Hizbullah”ın bazasına zərbə endirilib.\nBu zərbələr İsrailin baş naziri Benyamin Netanyahunun Moskvaya qəfil səfərindən təxminən bir həftə sonra endirilib. Netanyahunu Rusiyaya səfərdə İsrail hərbi kəşfiyyatının rəhbəri Tamir Heyman və Milli Təhlükəsizlik Şurasının rəhbəri Meir Ben Şabat müşaiyət edirdi. Bu danışıqlarda Suriyada “İsrail və Rusiya hərbçiləri arasında koordinasiyanın gücləndirilməsi” məsələsi müzakirə olunub. Daha doğrusu söhbət İsrailin Suriyadakı İran hədəflərinə hücumları haqda danışılıb.\nEyni zamanda Suriya müxalif qaynaqları bildirir ki, Rusiya bu ölkədə İranın təsirlərini azaltmaq üçün kütləvi səylər göstərir. Son aylarda Rusiya qüvvələri Suriya ordusunun minlərlə iranyönümlü zabitini həbs edib və ancaq Əsədə loyal olan bölmələr formalaşdırır.\n“Debka” onu da bildirir ki, ABŞ prezidenti Donald Tramp məxfi kanallarla Rusiya prezidenti Vladimir Putini İsrailin Suriyadakı fəaliyyətinə mane olmamaqla bağlı xəbərdarlıq edib. Tramp bildirib ki, Amerika İsrailin Suriyaya hava hücumlarını “qorumağa” hazırdır. Məlumata görə Rusiya ilə ABŞ arasında anlaşma əldə edilib və bu anlaşmaya görə Rusiya qüvvələri İranın Suriyadakı hərbi itirakına qarşı İsrailin fəaliyyətinə mane olmayacaq.\n12:23 • 20 iyunPentaqon təsdiqlədi: İran ABŞ-ın strateji pilotsuz təyyarəsini vurdu YENİLƏNİB\n12:19 • 20 iyunƏmək pensiyalarının minimum məbləği artırılacaq MİLLİ MƏCLİSDƏ MÜZAKİRƏLƏR\nƏmək pensiyalarının minimum məbləği artırılacaq MİLLİ MƏCLİSDƏ MÜZAKİRƏLƏR


5 dəqiqədə yay makiyajı | Qadın Klubu\nƏsas səhifə / Əsas menu / Gözəllik / 5 dəqiqədə yay makiyajı\n5 dəqiqədə yay makiyajı\nAysel Hasan 03.08.2015\tGözəllik\n139 Baxışlar Whatsapp ilə Paylaş\nHamımız yayda ağır makiyajdan qaçırıq. Ancaq gözəl görünməyin mövsümü yoxdur. Gözəl bir makiyaj üçün isə hər şeydən əvvəl üz dəriniz uyğun olmalıdır. Bunu isə dərini nəmləndirərək təmin edə bilərsiniz. Xüsusilə yay aylarında istidən büzülmüş və qurumuş bir dəri ilə gəzmək istəmirsinizsə, bol su üçün və günəş qoruyuculu nəmləndiricinizi istifadə unutmayın.\nYay makiyajı sadədir. O sizi yataqdan çıxmış görünüşündən xilas edəcək. Özünüzə gündəlik bir makiyaj çantası hazırlayın. Həmin çantanın içinə qısa müddətdə makiyaj etməyiniz üçün lazımlı olan vəsaitləri toplayın.\nTonal krem, kirşan və iki rəngli pomada və ya dodaq parıldadıcısı ilk sırada yer alacaq. Dəri rəngi tonlarında işıltılı bir göz teni isə, sizi ağır göz makiyajından xilas edəcək. Qəhvəyi və ya qara tuşunuz da həmişə yanınızda olsun.\nİşıltılı göz teninizi gözünüzə sürtün. Burun və ətrafı üçün tonal kreminizdən istifadə edin. Almacıq sümüklərinizi kirşanla rəngləndirin. Dodağınızı isə Parıldadıcısı ilə rəngləndirin. Və günə başlamağa hazırsınız.\nƏgər axşam üçün anidən bir dəvət alsanız, makyajınıza bir az əlavə edərək, gözünüzü daha da cəlb edici etmək üçün göz layneri və tünd rəng qələmdən istifadə edin.\nWhatsapp ilə Paylaş\t5 dəqiqə sadə yay makiyajı\t2015-08-03\nTəqlər5 dəqiqə sadə yay makiyajı\nƏvvəlki Böyrəklərə zərər verən vərdişlər\nNövbəti Abortdan sonra…\nYeni dövr gəlinlikləri – FOTOLAR


Azecology Ölkədə – Page 3 – Azecology\nYaşıllıqların mühafizəsi sahəsində 983 akt və 199 protokol tərtib olunub\nÖtən il ölkədə floranın mühafizəsi üzrə ekoloji qanunvericiliyin tələblərinə riayət olunmasını yoxlamaq məqsədilə araşdırma aparılıb. Ekologiya və Təbii Sərvətlər Nazirliyindən APA-ya verilən məlumata görə, ətraf mühitin mühafizəsini həyata keçirən ...\nEkologiya və Təbii Sərvətlər Nazirliyinin Ətraf Mühitin Mühafizəsi Departamentinin əməkdaşları tərəfindən noyabrın 1-dən 15-dək ölkə ərazisində ekoloji qanunvericiliyin tələblərinə riayət olunmasını yoxlamaq məqsədilə araşdırma aparılıb. Nazirliyin mətbuat xidmətindən AZƏRTAC-a ...\nBakıda “Caspian Ecology” – Azərbaycan Beynəlxalq Ətraf Mühit Sərgisi keçirilir\nBakı Expo Mərkəzində 7-ci “Caspian Ecology” – Azərbaycan Beynəlxalq Ətraf Mühit Sərgisi işə başlayıb. APA-nın xəbərinə görə, 16-18 noyabr tarixlərində keçiriləcək “Caspian Ecology” sərgisi Ekologiya və Təbii Sərvətlər Nazirliyi, IDEA ...\nMilli Məclisin iclasında deputatlar ağacların, yaşıllıqların məhvinə görə cəzaların ağırlaşdırılmasını tələb ediblər. APA-nın məlumatına görə, Fərəc Quliyev bildirib ki, yaşıllıqların məhvi ilə əlaqədar daha sərt addımlar atılmalıdır. O qeyd ...\nEkoloji qanunvericiliyin pozulması ilə bağlı hüquq-mühafizə orqanlarına 19 iş göndərildi\n16-31 oktyabr tarixlərində Ekologiya və Təbii Sərvətlər Nazirliyinin Ətraf Mühitin Mühafizəsi Departamentinin əməkdaşları tərəfindən ölkə ərazisində ekoloji qanunvericiliyin tələblərinə riayət olunmasını yoxlamaq məqsədilə araşdırma aparılıb. Nazirlikdən Trend-ə verilən məlumata ...\nYaşıllıqlar salan və mühafizə edənlər mükafatlandırılacaq\nNazirlər Kabineti “Yaşıllıqların mühafizəsi sahəsində iqtisadi həvəsləndirmə formaları və Qaydası”nı təsdiq edib. APA-nın məlumatına görə, bu qayda meşə fondu torpaqlarında və xüsusi mühafizə olunan təbiət əraziləri və obyektlərində olan ...\nNoyabr ayında havanın orta aylıq temperaturunun iqlim normasına yaxın olacağı gözlənilir. Ekologiya və Təbii Sərvətlər Nazirliyinin Milli Hidrometeorologiya Departamentindən APA-ya verilən məlumata görə, aylıq yağıntının miqdarının əsasən iqlim normasına ...


Şəhidin adını daşıyan məktəbdə anım tədbiri keçirilib\nMayın 3-də Sərxan kənd tam orta məktəbdə məktəbin adını daşıyan, Azərbaycanın ərazi bütövlüyü uğrunda gedən döyüşlərdə qəhrəmancasına şəhid olmuş Qalib Mirzəməmmədovun anıb tədbiri keçirilib. Tədbirdə Qarabağ müharibəsi veteranları, şəhidin ailə üzvləri və məktəbin pedaqoji heyəti iştirak ediblər.\nƏvvəlcə iştirakçılara şəhid Qalib Mirzəməmmədovun həyat yolunu əks etdirən qısa məlumat verilib.\nDaha sonra Sərxan kənd tam orta məktəbinin şagirdləri vətənpərvərlik mövzusunda şeir kompozisiyaları və mahnıları ilə çıxış ediblər. Məktəbin ibtidai sinif şagirdləri hərbi geyimdə “Cənab leytenant” musiqisinin sədaları altında həzin rəqs ediblər.


Hüquq sistemi hüquqi mədəniyyətin əsasıdır\nhüquqi mədəniyyətin əsasıdır\nHər bir ölkədə olduğu kimi Azərbaycanda da insanların hüquq və azadlıqlarının müdafiəsi, hüquqi mədəniyyət səviyyəsinin artırılması həmin ölkədəki hüquq sistemindən birbaşa asılıdır. Bunu nəzərə alaraq Azərbaycanda müstəqillik dövründə hüquq sisteminin təkmilləşdirilməsinə, demokratik prinsiplərə uyğunlaşdırılmasına xüsusu diqqət ayrılıb.\nHüquq sistemi dedikdə dövlətin ərazisində qüvvədə olan hüquq normalarının məcmusu, onların bir-birilə uzlaşması və hüququn müstəqil hissələrə bölünməsini əks etdirir. Hüquq sistemi hüquq normalarının nizamsız toplusu deyil. Hər bir sahə ilə bağlı qəbul edilən qanunlar, digər hüquqi aktlar bir-biri ilə ziddiyyət təşkil etməməlidir, əksinə vahid sistemin ayrılmaz elementinə, hissəsinə çevrilməlidir.\nBuna görə də bəzən hüquq sistemini insanla eyniləşdirirlər. Hüquq sisteminin hissələrini insanın orqanları ilə müqayisə edirlər. İnsanların hər bir orqanı necə əhəmiyyətlidirsə və onlar birlikdə vahid varlığı formalaşdırırsa, hüquqi normalar da hüquq sistemi kimi güclü varlığı formalaşdırmalıdır. Əgər hüquq normaları normal əsasda vahid sistemi yarada bilməsə, o halda həmin hüquq sistemi "sağlamlıq qabiliyyətini itirən" sistem kimi xarakterizə olunacaq.\nHüquq sistemində sahə qanunları, digər hüquqi aktlar əlaqəli şəkildə fəaliyyətdədir. Sistemin elementləri bir-birindən ayrılıqda fəaliyyət göstərə bilməz.\n1990-cı ilin əvvəllərində Azərbaycan hüquq sistemində köklü dəyişikliklər baş verir. Hüquq sistemində dəyişikliklər siyasi azadlıqlar, sosial yönümlü bazar iqtisadiyyatı, hüquq və azadlıqların genişləndirilməsi və onların təminatının möhkəmləndirilməsi şəklində oldu.\nAzərbaycanın hüquq sistemi konstitusiya hüququ, inzibati hüquq, maliyyə hüququ, aqrar hüququ, mülki hüquq, ailə hüququ, əmək hüququ, cinayət hüququ, mülki-prosessual hüquq, cinayət-prosessual hüquq və s. hüquq normalarının toplusundan ibarətdir.\nHüquq sistemində aparıcı yeri təbii ki, konstitusiya hüququ tutur. Bu onunla əlaqədardır ki, konstitusiya hüquq normalarında baza hüquq qaydaları əksini tapır və o başqa hüquq sahələrinin əsasını təşkil edir.\nAzərbaycanın Konstitusiya hüquq normalarının əksər hissəsi Azərbaycan Konstitusiyasında, habelə, digər qanunvericilik aktlarında (məsələn, vətəndaşlıq haqqında, yerli özünüidarələr haqqında və s. qanunlarda) ifadə olunur.\nKonstitusiya hüquq normaları konstitusiya quruluşunun əsaslarını, insan və vətəndaşın hüquqi vəziyyətini, dövlət hakimiyyəti və yerli özünüidarə sistemini, Azərbaycanın dövlət quruluşunu, hüquq və qanunvericilik sistemini və başqa məsələləri təsbit edir.\nKonstitusiya hüququ ilə, normaları icra hakimiyyəti sahəsində (hökumət, nazirlik və idarə, idarəetmənin yerli orqanları) təşəkkül tapan idarəçilik münasibətlərini nizamlayan inzibati hüquq bir-birilə sıx əlaqə təşkil edir.\nAli Sovet tərəfindən "Azərbaycan Respublikasının dövlət müstəqilliyinin bərpası haqqında" 30 avqust 1991-ci ildə qəbul edilən Bəyannamə, qəbul edilən Konstitusiya Aktı müstəqil hüquq sisteminin formalaşmasının əsasını qoyub.\nAmma müasir Konstitusiyanın yaranması da vacib idi və 12 noyabr 1995-ci ildə keçirilən referendumda ümumxalq səsverməsi ilə Konstitusiya qəbul olundu. Müasir Azərbaycan Konstitusiyasında konstitusionalizmin klassik ideyası öz əksini tapıb: insan hüquq və azadlıqlarının prioriteti; siyasi plüralizm; hakimiyyətlərin bölgüsü; konstitusion nəzarət institutu və s. Konstitusiya "ictimai müqavilə" olaraq dövlət, cəmiyyət və fərd arasında münasibətləri müəyyən etdi, insan hüquqlarının prioritetini özündə təsbit etdi. Konstitusiyanın 12-ci maddəsində deyilir: " İnsan və vətəndaş hüquqlarının və azadlıqlarının, Azərbaycan Respublikasının vətandaşlarına layiqli həyat səviyyəsinin təmin edilməsi dövlətin ali məqsədidir".\nKonstitusiyada hakimiyyətlərin bölgüsü prinsipi əks olunub. Konstitusion mexanizm hakimiyyətin qolları arasında qarşılıqlı nəzarəti həyata keçirməyə imkan verir. Hakimiyyəti məhdudlaşdıran bu mexanizm ilk növbədə insan hüquqlarının müdafiəsinə xidmət edir. Konstitusiyanın 7-ci maddəsi müəyyən edir ki, hakimiyyətin müxtəlif qolları qarşılıqlı fəaliyyət göstərir və öz səlahiyyətləri çərçivəsində müstəqildirlər. Qanunvericilik hakimiyyətini Milli Məclis həyata keçirir, icra hakimiyyəti Azərbaycan Prezidentinə mənsubdur, məhkəmə hakimiyyətini Azərbaycanın məhkəmələri həyata keçirir.\nKonstitusiyaya uyğun olaraq hüququn əsas mənbəyi qanunverici və digər normativ aktlardır. 148-ci maddə müəyyən edir ki, qanunvericilik sistemi Konstitusiya; referendumla qəbul edilən aktlar; qanunlar; fərmanlar; Azərbaycan Respublikası Nazirlər Kabinetinin qərarları; mərkəzi icra hakimiyyəti orqanlarının normativ aktları; Azərbaycan Respublikasının tərəfdar çıxdığı beynəlxalq müqavilələr.\nHüquqi islahatların sürətinə görə Azərbaycan 90-cı illərdə digər postsovet ölkələrinin əksəriyyətindən geridə qalırdı. 1999-cu ilin əvvəlində yalnız ayrı-ayrı, əsasən də ikinci dərəcəli məcəllələr qəbul olundu: 1994-cü ildə Hava məcəlləsi, 1997-ci ildə ayrı-ayrılıqda Su, Meşə, Gömrük məcəllələri. Lakin 2000-ci ilin sonuna kimi ölkədə praktiki olaraq bütün əsas hüquq sahələri üzrə məcəllələşdirilmə başa çatdı. 1999-cu ildə yeni Torpaq, Əmək, Ailə, Mülki və Mülki-Prosessual, Cinayət və Cinayət-Prosessual, Vergi və İnzibati Xətalar Məcəlləsi qəbul olundu.\nAzərbaycanda hüquq sistemində aparılan islahatları mütəxəsislər 3 böyük mərhələyə bölür. Birinci mərhələ 1995-ci ildə Konstitusiyanın qəbul edilməsi, ikinci mərhələ Avropa Şurasına üzv olunması, üçüncü mərhələ 2006-cı il məhkəmə sisteminin müasirləşdirilməsi və inkişafı ilə bağlı Prezident fərmanının verilməsi ilə başlayıb.\nBundan əlavə, hüquqi islahatların aparılması, habelə ölkəmizin Avropa təsisatlarına inteqrasiyası məqsədilə 1996-cı il iyunun 8-də Avropa Şurası və Azərbaycan arasında əməkdaşlıq proqramı qəbul olunur. "İnsan hüquqlarının və əsas azadlıqlarının müdafiəsi haqqında Avropa Konvensiyası""nın müddəaları nəzərə alınmaqla yeni qanunlar hazırlanır.\nMahiyyət etibarilə hüquqi islahatlar qanunların və digər normativ hüquqi aktların hazırlanması, hüquqi informasiya sisteminin genişləndirilməsi, məhkəmə və bütövlükdə hüquq mühafizə sisteminin islahatı, qanunların əhali arasında təbliği və öyrənilməsi kimi mühüm tədbirləri özündə ehtiva edir.\nKomissiya tərəfindən hazırlanan "Məhkəmələr və hakimlər haqqında", "Konstitusiya Məhkəməsi haqqında" qanunlar ölkəmizdə məhkəmə-hüquq islahatları sahəsində atılan ilk, lakin çox vacib addım olmaqla müstəqil məhkəmə sisteminin yaradılmasına və fəaliyyət göstərməsinə imkan yaradır, konstitusiya nəzarəti ideyası qəbul edilir.\nKonstitusiyada bəyan edilən məhkəmə hakimiyyətinin müstəqilliyi "Məhkəmələr və hakimlər haqqında" 1997-ci il Qanununda inkişaf etdirilərək öz real təminatını tapır və məhkəmə hakimiyyətinin müstəqil fəaliyyət göstərməsinə hüquqi zəmin yaradır.\nHüquq sisteminin təkmilləşdiriməsi ilə bərabər qanunların, hüquqi aktların aliliyini təmin edən, bu sahədə yaranan mübahisələri ədalətli həll edən məhkəmə sisteminin də təkmilləşdirilməsi vacibdir. Əks halda yalnız təkmil qanunların olması ilə hüquqi dövlətin formalaşmasını təmin etmək mümkün deyil. Buna görə də hüquq sistemində islahatlar dedikdə məhkəmə-hüquq islahatlarının aparılması əsas şərt kimi ortaya çıxır. Müstəqilliyin ilk illərindən başlayaraq demokratik dəyərlərə əsaslanan hüquq sisteminin formalaşdırılması insanların hüquq və azadlıqlarını müdafiə etməyə, azad, müstəqil ədalət mühakiməsinin bərqərar olmasına yönəlmiş məhkəmə-hüquq islahatlarının həyata keçirilməsini zəruri edir. Məhkəmə-hüquq islahatlarının reallaşdırılması isə hər şeydən əvvəl yeni hüquqi dövlət quruculuğu konsepsiyasının işlənib hazırlanmasını şərtləndirib.\nÜmumiyyətlə, hüquq sistemi ölkənin inkişaf vəziyyətinə uyğun olaraq daim təkmilləşdirilir. Lakin əsas hüquqi dəyərlər daim qorunur və bu sahədə hər hansı dəyişikliklərə yol verilmir.


Fevralın ilk gününde hava şeraiti nece olacaq? - Azadliq Xeber\nFevralın ilk gününde hava şeraiti nece olacaq?\nFevralın ilk günündə hava şəraiti necə olacaq?\n31.01.2016 / 14:09 xeber –\nBakıda havanın temperaturu 13 dərəcəyədək yüksələcək\nLent.az xəbər verir ki, Ekologiya və Təbii Sərvətlər Nazirliyinin Milli Hidrometeorologiya Departamentindən Azərtac-a bildiriblər ki, mülayim cənub-qərb küləyi arabir güclənəcək. Havanın temperaturunun gecə 3-6°, gündüz isə 8-13° isti olacağı gözlənilir.


Rusiya Krım qatar cədvəlləri başladı | RayHaber\nevDÜNYAAVROPA380 KrımRusiya Krım Qatarı Uçuşları başladı\n12 / 11 / 2019 380 Krım, 7 Rusiya, ASİYA, AVROPA, DÜNYA, dəmiryolu, GENEL, MANŞET\nrussia kirim qatar xidmətləri başladı\nRusiya Krıma Qatar Uçuşları başladı; Krım körpüsünün inşası ilə Rusiyanın materik hissəsi Krımın materiki, Moskva və Sankt-Peterburq ilə yaxın vaxtlarda başlaması gözlənilir, birbaşa qatar biletləri böyük maraq göstərdi.\n25 Dekabr Sevastopol-Sankt-Peterburq 4 min 524 min rubl bilet satıldı, təyyarə bileti Rusiya Dəmir Yolları veb saytı ilə eyni qiymətə bilet almaq üçün yarışan vətəndaşlar kilidlənməyə səbəb oldu.\nMoskovski Komsomolets-ə görə, 3 satışa başladıqdan bir gün sonra mindən çox bilet satdı.\n"Tavriya ecek" qatarları hər gün Moskvadan (Kazanski Stansiyası) və Sankt-Peterburqdan (Moskovski Qatar Stansiyası) Simferopola gedəcəklər. Ekspedisiya müddəti Moskvadan 33 saat və Sankt-Peterburqdan 43 saat olacaq.\nKrım Körpüsü üzərindəki ilk qatar 23 dekabr ayında Sankt-Peterburq və Sevastopol arasında keçiriləcəkdir. Moskva-Simferopol uçuşları 24 dekabr ayında başlayacaq.\nSimferopol-Moskva qatarlarına biletlər 2 min 966 rubl-9 min 952 rubl, Sankt-Peterburq-Sevastopol reysləri üçün biletlər 3 min 900-8 min 900 rubl arasında dəyişən qiymətlərlə təklif olunur. (turkrus)\nUkraynanın Rusiyadakı səfəri, təxirə salınacaq səfərlər\nPriştine və İpek arasındakı uçuşlar\nHalkalı-Uzunköprü Train Uçuşları 1 May ayından etibarən başlamışdır\nErzincan-Ərzurum Train Uçuşları yenidən başladı\nYağış səbəbiylə yüksək sürətli qatar dayanır ...\nRusiyada iki metro arasında partlayış! 10 Yaralı 50 Yaralı


22:49 25 Sentyabr 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV İlham Əliyevin 106-cı qəsəbə töhfəsi\nPrezident 2003-cü ildən etibarən qaçqınların və məcburi köçkünlərin həyat şəraitinin yaxşılaşdırılması, məşğulluqlarının təmin edilməsi ilə bağlı 70-dən çox fərman, sərəncam imzalayıb\nMəcburi köçkünlər üçün salınmış qəsəbələrin açılışlarında iştirak edən İlham Əliyevin və Mehriban Əliyevanın yeni mənzillərlə təmin olunan vətəndaşlarla görüşləri, çay süfrəsi ətrafında səmimi söhbətləri xoş ənənəyə çevrilib.\nBu görüşlər, söhbətlər mahiyyət etibarilə respublikamızdakı xalq-iqtidar birliyinin təsdiqi olmaqla yanaşı, həm də məcburi köçkünlərin yaddaşında unudulmaz günlər və xoş xatirə kimi qalır. İki gün əvvəl Prezident İlham Əliyev və birinci xanım Mehriban Əliyevanın "Qobu Park-2” yaşayış kompleksinin açılışında iştirakı və məcburi köçkün Fəridə Cabbarovanın ailə üzvləri ilə söhbətləri də xoş təəssüratlar yaratdı.\nMənzillə təminat sistemli və davamlıdır\nÜmumiyyətlə, sosial rifahın davamlı şəkildə yüksəlməsi, insanların layiqli həyat tərzinin təmin olunması baxımından Azərbaycan regionun ən nümunəvi dövlətləri sırasında yer almaqdadır. Son illərin iqtisadi islahatlarına paralel olaraq sosial islahatlar da davamlı xarakter alıb və bunun nəticəsində əhalinin maddi gəlirləri mütəmadi artır, yaşayış şəraiti yüksələn xətt üzrə inkişaf edir. Bu, həm də Prezident İlham Əliyevin rəhbərliyi altında həyata keçirilən və sürətli tərəqqiyə xidmət edən siyasətin əsas məqsədlərindən birini təşkil edir.\nMəqsədyönlü sosial siyasət Ermənistanın həyata keçirdiyi işğalçılıq siyasəti üzündən doğma yurd-yuvalarını tərk edərək qaçqın və məcburi köçkün həyatı yaşayan insanların yaşayış durumuna da təsirsiz ötüşmür. MDB, eləcə də Avropa məkanında qaçqın və məcburi köçkünlərin sayına görə ilk yerlərdə duran dövlətlərdən biri olmasına baxmayaraq, Azərbaycan bu kateqoriyadan olan insanların həyat səviyyəsinin yaxşılaşdırılması baxımından ən fəal siyasət yürüdən və yüksək nəticələr əldə edən ölkələrdən hesab olunur. Qaçqın və məcburi köçkünlərin yaşayış səviyyəsinin daha da yaxşılaşdırılması dövlətin həyata keçirdiyi siyasətin əsas istiqamətlərindən birini təşkil edir və göstərilən istiqamətdə uğurlu nəticələrin əldə olunduğu beynəlxalq miqyasda da açıq etiraf olunur.\nMəcburi köçkünlərin müvəqqəti yaşayış yerləri və çadırlardan müasir tələblər səviyyəsində inşa edilən qəsəbələrə köçürülməsi dövlətin bu insanlara göstərdiyi diqqətin təzahürüdür. İndiyədək ölkənin müxtəlif yerlərində qaçqın və məcburi köçkünlərin mənzil şəraitinin yaxşılaşdırılması üçün 105 qəsəbə və şəhərcik salınıb. 106-cı isə "Qobu Park-2” yaşayış kompleksidir. Bakının Qaradağ rayonunda salınan kompleksin iki gün əvvəl məcburi köçkünlərin ixtiyarına verilməsi göstərdi ki, dövlətin bu kateqoriyadan olan insanların yaşayış şəraitinin yaxşılaşdırılması ilə bağlı siyasəti sistemli və davamlıdır. Bu kompleksin inşası Azərbaycanın Birinci vitse-prezidenti, Heydər Əliyev Fondunun prezidenti Mehriban Əliyevanın təşəbbüsü ilə həyata keçirilib.\nÖncə onu xatırladaq ki, Ulu Öndər Heydər Əliyevin bu sahədə müəyyənləşdirdiyi kursu davam etdirən Prezident İlham Əliyev 2003-cü ildən bəri qaçqınların və məcburi köçkünlərin həyat şəraitinin yaxşılaşdırılması, onların məşğulluğunun təmin edilməsi ilə bağlı 70-dən çox fərman və sərəncam imzalayıb, bir çox proqramlar qəbul edilib. Dövlət səviyyəsində bu istiqamətdə atılan addımlarla yanaşı, Heydər Əliyev Fondu da fəaliyyətində qaçqın və məcburi köçkünlərin problemlərinin həllinə xüsusi diqqət yetirir.\n2007-ci ildə Azərbaycanda sonuncu çadır şəhərciyi ləğv edilib. Məlum olduğu kimi, cənab İlham Əliyev 2003-cü il oktyabrın 1-də prezident seçkiləri ərəfəsində ilk görüşünü Biləsuvar rayonu ərazisində məcburi köçkünlər üçün salınmış yeni qəsəbələrdə keçirərkən bir dənə də olsun çadır düşərgəsinin qalmayacağını bəyan etmişdi. Beləliklə, Azərbaycanda mövcud olmuş 12 çadır düşərgəsinin 2001-ci ildən başlayan ləğvi prosesi 2007-ci ilin sonunda başa çatdırıldı və cənab İlham Əliyevin vədi vaxtından da tez yerinə yetirildi.\n"Qobu Park-2” yaşayış kompleksinin açılışı zamanı məcburi köçkün Fəridə Cabbarovanın ailəsi ilə görüşdə Prezident İlham Əliyev bu barədə deyib: "Mən 2003-cü ildə bəyan etmişdim ki, prezident seçilərəmsə, ilk növbədə, qaçqın şəhərciklərini ləğv edəcəyəm. Çünki tamamilə bizə yaraşmayan bir mənzərə idi. Düzdür, o vaxta qədər bizim maddi imkanlarımız yox idi ki, bunu edək. Ona görə bunları biz 2007-ci ildə ləğv etdik, bir dənə də qalmadı. Ondan sonra keçdik yataqxanalara, məktəblərə, uyğunsuz binalarda yaşayan soydaşlarımızın problemlərinin həllinə. İndi hər il bu məqsədlə ancaq tikinti üçün yüz milyonlarla manat ayrılır. Bu istiqamətdə işlər bundan sonra da davam etdiriləcək. Biz hamımız əminik ki, Azərbaycan öz ərazi bütövlüyünü bərpa edəcəkdir. Bizim gücümüz də artır, əhalimiz də artır. Bu il 10 milyonuncu vətəndaş dünyaya gəlib. İllər keçəcək, əhalimiz daha da artacaq, gücümüz daha da artacaq və istədiyimizə nail olacağıq”.\nTəşəbbüskar Mehriban Əliyevadır\nQeyd etdiyimiz kimi, bu kompleksin inşasının təşəbbüskarı Birinci vitse-prezident Mehriban Əliyevadır. 2017-ci ildə Birinci vitse-prezident təyin olunan Mehriban Əliyevanın ilk müşavirəni məcburi köçkünlərin sosial problemlərinə həsr etməsi ondan xəbər verirdi ki, doğma torpağını müvəqqəti itirmiş vətəndaşlarımıza diqqət və qayğı onun fəaliyyətində prioritet təşkil edəcək. Mehriban Əliyevanın ilk müşavirəni məcburi köçkünlərin sosial problemlərinə həsr etməsi həm də onun doğma torpağını müvəqqəti itirmiş vətəndaşlarımıza olan diqqətinin və həssas münasibətinin təcəssümü idi.\nƏlbəttə, Birinci vitse-prezident təyin olunana qədər də Mehriban Əliyeva Heydər Əliyev Fondunun prezidenti və Milli Məclisin deputatı kimi məcburi köçkünlərə qayğı göstərilməsini daim diqqətdə saxlamışdı. Buna misal olaraq Heydər Əliyev Fondunun bilavasitə təşəbbüsü və dəstəyi ilə Xırdalan şəhərində 600 məcburi köçkün üçün yeni yaşayış binası inşa edilməsini göstərmək olar.\nMehriban Əliyeva müşavirədəki çıxışında ağır vəziyyətdə, qəzalı və yararsız binalarda məskunlaşan məcburi köçkünlərin həyat şəraitinin yaxşılaşdırılması ilə bağlı tapşırıqlarını verdi. 2017-ci ilin may ayında Qaradağ rayonunda 1026 məcburi köçkün ailəsi üçün inşa edilən yaşayış kompleksinin təməli qoyuldu. Abşeron rayonunun Masazır, Mehdiabad, həmçinin Sabunçu rayonunun Ramana qəsəbələrində 470 mənzil məcburi köçkünlərə təqdim edildi. Bununla yanaşı, Heydər Əliyev Fondu tərəfindən alınan 465 mənzilə Binəqədi rayonu, 9-cu mikrorayon ərazisindəki Təcili Tibbi Yardım Stansiyasının yarımçıq binasından məcburi köçkün ailələrinin köçürülməsi başa çatdı. Bütövlükdə "Qəzalı vəziyyətdə olan binalarda məskunlaşmış məcburi köçkün ailələrinin yeni mənzillərlə təmin olunması” layihəsi çərçivəsində yüzlərlə ailənin mənzil-məişət şəraiti tamamilə yaxşılaşdı. Onlar qəzalı mənzillərdən yeni, təmirli, rahat evlərə köçürüldülər.\n"Qobu Park-2” yaşayış kompleksində 1300 ailə məskunlaşacaq. Keçən il dekabrın 24-də açılışı olan "Qobu Park-1” yaşayış kompleksində 1000-dən çox ailə yaşayır. Bu qəbildən olan 3-cü yaşayış kompleksi isə 1300 ailə üçün nəzərdə tutulur. Ümumilikdə bu kateqoriyadan olan insanların sosial problemlərinin həlli üçün indiyədək 7,1 milyard manatdan çox vəsait xərclənib. Təkcə 2018-ci ildə 5903 məcburi köçkün ailəsi yeni mənzillərə köçürülüb. Bu il isə 6 min mənzilin istifadəyə verilməsi nəzərdə tutulur. Bu, bir daha onu göstərir ki, Azərbaycan dövləti öz vətəndaşlarının problemlərinin həllinə həssas münasibət göstərir, onların həyat şəraitinin yaxşılaşdırılması üçün mühüm addımlar atır.\nNaxçıvan Qarnizonu Mərkəzi Hospitalı üçün yeni kompleks inşa olunur01:36 10.10.2019\nMacarıstanlı ekspert: BMT Baş Assambleyasının ümumi debatlarında Bakı regional təhlükəsizliyin başlıca məsələlərinə toxunub01:36 10.10.2019\nMühəndis-istehkam bölmələri ilə taktiki-xüsusi və döyüş hazırlığı üzrə məşğələlər keçirilir 01:36 10.10.2019\n“Kommersant” Azərbaycan Prezidentinin BMT-dəki çıxışını “olduqca kəskin” adlandırıb01:36 10.10.2019\nRusiya nəşrində Azərbaycan Prezidentinin BMT-də çıxışı barədə material dərc edilib01:36 10.10.2019\nNex24.news: Dağlıq Qarabağ münaqişəsində kürdlər də qurban olublar01:36 10.10.2019


Lavrov: "Putin bunu kiminse xoşuna gelmek üçün etmeyib" - Azadliq Xeber\nLavrov: "Putin bunu kiminse xoşuna gelmek üçün etmeyib"\nLavrov: "Putin bunu kiminsə xoşuna gəlmək üçün etməyib"\n15.03.2016 / 20:22 xeber –\nRusiya prezidenti Vladimir Putinin qoşunların Suriyadan çıxarılmasına dair qərarı heç də kiminsə xoşuna gəlmək məqsədilə qəbul edilməyib. APA-nın “TASS”a istinadən verdiyi xəbərə görə, bunu Rusiya XİN rəhbəri Sergey Lavrov deyib.\nLavrov qeyd edib ki, bu addım Suriyada sülh nizamlanmasında irəliləyişə nail olmaq məqsədilə atılıb.\nRusiya XİN rəhbəri qeyd edib ki, Rusiya Hərbi-Hava Qüvvələrinin əməliyyatları Suriyada siyasi nizamlanma üçün şərait yaradıb.\nQeyd edək ki, Vladimir Putin Rusiya qoşunlarının martın 15-dən etibarən Suriyadan çıxarılmasına başlanması barədə göstəriş verib.


ABŞ və İran arasında getdikcə gərginləşən münasibətlərin perspektivdə Cənubi Qafqaza hansı təsir göstərəcəyi xüsusi diqqət mərkəzində yer almağa başlayır. İndilikdə görünən budur ki, ABŞ İrana qarşı təzyiqləri artırmağı düşünür, hadisələrin bu səpkidə inkişafından narahat olan əsas tərəflərdən biri isə işğalçı Ermənistandır.\nBelə görünür ki, bu gedişlə Ermənistanın İrandlan aldığı iqtisadi dəstək əhəmiyyətli dərəcədə azalacaq. Elə bu da İrəvan üçün çox ciddi problemlər deməkdir. Yaranmış durumdan narahat olan İrəvan, belə demək mümkünsə, indi Vaşinqtonun əl-ayağına düşüb. ABŞ-a İrəvan rəsmilərinin artan səfərləri də əsas etibarı ilə İrəvan ətrafında baş verən olaylarla bağlıdır. Qeyd edək ki, Ermənistan xarici işlər naziri Zöhrab Mnatsakanyan iyulun 18-də ABŞ-a səfər edəcək. Bu, son bir həftə ərzində ABŞ-a səfər edən 3-cü dövlət rəsmisidir. Bundan öncə Vaşinqtona baş nazirin müavini Tiqran Avinyan və spiker Ararat Mirzoyanın rəhbərlik etdiyi nümayəndə heyəti səfər edib. Onların keçirdiyi görüşlərin də əsas mövzusu məhz İranla bağlı olub. Məsələn, Ermənistan parlamentinin spikeri Ararat Mirzoyan Vaşinqtonda bildirib ki, ABŞ İrana qarşı tətbiq edilən sanksiyalara görə Ermənistana təzyiq göstərməməlidir: “Biz istəmirik ki, ABŞ İrana qarşı tətbiq edilmiş sanksiyalara görə Ermənistana təzyiq göstərsin. Ermənistan bunun altından qalxa bilməz”. Mirzoyan qeyd edib ki, ABŞ-la İran arasında gərginliyin artması Ermənistan iqtisadiyyatına mənfi təsir edir. Çünki iki qonşusu ilə sərhədi bağlı olan Ermənistan İranla münasibətlərdən çox asılıdır. Zöhrab Mnatsakanyanın da görüşlərinin əsasən bu istiqamətdə olması gözlənilir. Amma erməni mütəxəssis Suren Sarkisyan bildirir ki, İrəvanın bu cəhdləri fayda verməyəcək. Çünki ABŞ Ermənistana görə İran planlarından vaz keçməyəcək, əksinə, İrəvandan dəstək görməsə, Vaşinqton Ermənistana qarşı da sərt addımlar atacaq. Onun sözlərinə görə, hazırda Ermənistanın hər hansı dövlət qurumunun İrana qarşı əlavə sanksiyalar tətbiq edildiyi halda strateji addımlar ardıcıllığı və ya strategiyası, yaxud İran-ABŞ qarşıdurması baş verdiyi halda Ermənistanın nə edəcəyinə dair bir planı yoxdur. Erməni ekspert vurğulayır ki, bu məsələdə bir məqam var və buna heç kim toxunmur: “Bu günlərdə İran Hava Hücumundan Müdafiə Sistemləri bir neçə uçan obyekti qeydə aldığını və bunlardan birinin PUA olduğunu bəyan edib. Belə çıxır ki, İran bütün növ insan itkilərindən yayınaraq, məhz PUA-nı məhv edib. Bu məqam çox vacibdir, çünki faktiki olaraq Vaşinqton buna cavab verib. Əməliyyat planlarına uyğun olaraq ABŞ-a aid olan aparat məhv edilirsə, bu halda, qaydalara uyğun olaraq, Birləşmiş Ştatlar atəş açılan obyektlərə cavab zərbəsi endirməlidir. Buna isə prezidentin əmri zəruridir. İndi nə baş verdi? ABŞ mətbuatı bəyan edərək bildirdi ki, Tramp peşman olub, əvvəlcə əmr verdi, daha sonra bu əmri ləğv edib”. Lakin Sarkisyan qeyd edir ki, əslində belə olmayıb: “ABŞ-ın müvafiq Hərbi Hava Qüvvələri havaya qalxaraq, onlara aid PUA-nı məhv edən hədəflərə zərbə endirməyə hazırlaşıb. Lakin bunun üçün prezidentin icazəsinə zərurət var. Buna görə də, Pentaqonun generalları Ağ Evə gedərək, prezidentdən belə bir icazə verməsini xahiş ediblər. Nə qədər insan itkisinin olacağı sualına cavab olaraq, Pentaqon generalları 130-200 olacağını bildirib.\nMaraqlıdır ki, Tramp insan itkilərindən yayınmağın zəruri olduğuna qərar verib. Tramp iranlıların təyyarəyə atəş açsa da, lakin pilotsuzu vurduğunu və nəticədə ABŞ tərəfinin hərbçi itkisi vermədiyini nəzərə alıb. Məhz buna görə Tramp İrana zərbə endirilməsi planını ləğv edib. O, İrana zərbə endirilməsinə icazə verməyərək, əvəzində İranın yüksək vəzifəli məmurlarına qarşı sanksiyalar tətbiq edib. Yaranmış vəziyyət onu göstərir ki, tərəflər gərginlikdən, birbaşa silahlı qarşıdurmadan yayınmağa çalışır və bu, bölgədə silkələnmələr olmaması baxımından çox vacibdir. Hamı bilir ki, bu toqquşmalar İran və ya ABŞ ərazisində baş verməyəcək”. Belə olan halda Ermənistanın mövqeyinin nədən ibarət olacağı, necə siyasət aparmalı olduğuna dair suala o, “Ermənistan vəziyyətin istənilən inkişaf ssenarisinə hazır olmalıdır” deyə cavab verib: “Hətta ssenarinin inkişaf ehtimalı 1% olduğu halda belə Ermənistan buna hazır olmalıdır. Hazırda Ermənistanın hər hansı dövlət qurumunun İrana qarşı əlavə sanksiyalar tətbiq edildiyi halda strateji addımlar ardıcıllığı və ya strategiyası, yaxud İran-ABŞ qarşıdurması baş verdiyi halda Ermənistanın nə edəcəyinə dair bir planı yoxdur. Bunu Ermənistanın ən başlıca təhlükəsizlik təhdidlərindən biri hesab edirəm. Heç bir işlə məşğul olmayan, hətta təhlükəsizlik strategiyasını hazırlamamış Təhlükəsizlik Şurası ilk növbədə bu məsələ ilə məşğul olmalı, Ermənistanın yüksək vəzifəli komandanlıq heyətinə strateji addımlar ardıcıllığı yazmalı və təqdim etməli idi. Bu çox ciddi çağırışdır və Ermənistan hakimiyyətinin ilk növbədə məşğul olacağı sahədir. Gürcüstanda baş verənlər Ermənistan üçün eyni qaydada vacibdir. Gürcüstanda, yaxud İranda istənilən silkələnmə Ermənistanda hiss ediləcək. Çünki İran və Gürcüstan Ermənistanın dünyaya doğru açılan iki qonşu ölkələridir. Hər iki ölkədə baş verən hər hansı silkələnmə Ermənistanın həm siyasi, həm iqtisadi həyatına mənfi təsir göstərir”.\n“168.am” saytı isə yazır ki, İran erməni rəsmilərin ABŞ-a intensivləşən səfərindən narahatdır və Tehran İrəvanın ona xəyanət edə biləcəyini düşünür. Sayt, İrəvanın israrlı dəvətlərinə baxmayaraq, Tehranın Ermənistanda keçiriləcək Avrasiya İqtisadi Birliyinin iclasına qatılmaqdan imtina etməsini də elə bununla əsaslandırır. Qeyd olunur ki, bu fonda İran Ermənistanla iqtisadi əlaqələrini dayandırsa, İrəvanı daha böyük problemlər gözləyir. "Jamanak" qəzeti isə yazır ki, belə bir vaxtda Ermənistana ağır zərbə Gürcüstandan gələ bilər. Belə ki, Gürcüstan hökuməti Rusiyadan Ermənistana öz ərazisindən keçməklə buğda ixracına yenidən qadağa tətbiq etmək istəyir. Məlumata görə, bu qadağa artıq oktyabrın 1-dən tətbiq oluna bilər: "Bu baş verərsə, un bazarının mərkəzləşməsinə, çörək və çörək məhsullarının qiymətinin artmasına səbəb ola bilər. Donuz və quşçuluq üçün taxılın çox hissəsi də Rusiyadan idxal olunur ".\nXatırladaq ki, Gürcüstan Ermənistan üçün taxılın idxalı cəhətdən yeganə tranzit ölkədir. Erməni idxalatçıları buğdanı əsasən Rusiyadan alır və onu ölkəyə Gürcüstan ərazisi vasitəsilə yerüstü nəqliyyatla gətirirlər. Hər ay Rusiyadan gələn, təxminən 3000 yüklə dolu avtomobil Gürcüstan ərazisindən keçməklə Ermənistana gedir. Bunların dayanması həqiqətən də Ermənistan üçün ciddi fəlakət deməkdir.


Uzunmüddətli müqavilələr üzrə gəlir və gəlirdən çıxılan məbləğlər\n"Uzunmüddətli müqavilə" — müqavilədə nəzərdə tutulan istehsal, quraşdırma və ya tikinti, yaxud bunlarla bağlı xidmətlərin və işlərin vergi ili ərzində başa çatdırılmadığı müqavilə deməkdir. Müqavilədə göstərilən işlərin başlandığı gündən 6 ay ərzində başa çatdırılmasını nəzərdə tutan müqavilələr uzunmüddətli müqavilələrə aid edilmir.\nVergi ödəyicisi hesablama metodu ilə uçot aparırsa, uzunmüddətli müqavilələrlə bağlı gəlir və bu gəlirdən çıxılan məbləğlər vergi ili ərzində müqavilələrin yerinə yetirilməsinin faktiki həcmlərinə uyğun olaraq uçota alınır.\nMüqavilənin yerinə yetirilməsinin faktiki həcmi vergi ili ərzində çəkilmiş xərcin həmin müqavilədə nəzərdə tutulan ümumi qiymətləndirilən xərclərlə müqayisə edilməsi yolu ilə müəyyənləşdirilir.\nTikinti-quraşdırma işləri ilə məşğul olan müəssisə hesablama metodu ilə uçot aparır. 2017-ci ilin noyabr ayında müəssisəsi sifarişçi ilə 250 000 AZN (ƏDV-siz) dəyərində müqavilə bağlamışdır. Müqavilənin şərtlərinə görə tikinti-quraşdırma işləri 8 ay ərzində bitməlidir. Tikinti-quraşdırma şlərinin smeta dəyəri 175 000 AZN-dir (ƏDV-siz).\n2017-ci ilin dekabr ayının sonuna müəssisə müqavilə üzrə tikinti-quraşdırma işlərinə görə faktiki olaraq 52 500 AZN (ƏDV-siz) xərc çəkmişdir. Bu isə smeta xərclərinin 30% təşkil edir (52 500/175 000).\nBeləliklə, tikinti-quraşdırma müəssisəsinin gəliri 2017-ci ildə olacaqdır:\n250 000 * 30% = 75 000 AZN (ƏDV-siz).\nMənfəət isə olacaqdır: 75 000 - 52 500 = 22 500 AZN (ƏDV-siz)\nAR Vergi Məcəlləsi. Maddələr: 138\nYazı sonuncu dəfə 2020-01-03 tarixində yenilənib.


"Yalnız Əhməd Orucdan ibarət olan təşkilat necə Xalq Hərəkatı ola bilər" » Avrasiya.Net\n31 avq 19:54siyaset\n"Yalnız Əhməd Orucdan ibarət olan təşkilat necə Xalq Hərəkatı ola bilər"\nBu barədə Versus.Az-a ikiyə parçalanan Azərbaycan Xalq Hərəkatının hazırki durumu və yaranan ziddiyyətlərlə bağlı açıqlamasında Azərbaycan Liberal Demokrat Partiyasının sədri, AXH Qurultaya Hazırlıq üzrə Təşkilat Komitəsi sədrinin birinci müavini Fuad Əliyev bildirib.\nF.Əliyev deyib ki, AXH -nin digər qanadında təmsil olunduğu bildirilən Vətəndaş və İnkişaf Partiyasının sədri Əli Əliyev də hərəkatdan ayrıldığını bəyan edib.\nPartiya sədrinin fikrincə, görünür həmin hərəkata daxil olan maliyyənin təsiri ilə yaranan daxili ziddiyyət onların bir hərəkat olaraq formalaşmasını imkansız edir. Eyni zamanda qeyd edib ki, sağını-solunu heç bir sərhəd tanımadan "qamçılayan" Əhməd Orucun bu istefaya hansı reaksiya verməsindən asılı olmayaraq, proses onların əleyhinə işləyir. Çünki əvvəldən intriqalarla gündəmə gələn hərəkat sosial etimadı qazana bilməz.\nF.Əliyev bildirib ki, proseslərin gedişi göstərir ki, Ə.Orucun iddia etdiyi kimi onların AXH adından danışmağa heç bir fəaliyət gücü, hüququ yoxdur.\nAXH-nin Təşkilat Komitəsinə yeni təyinatlar - FotolarƏhməd Orucun Moskvadakı görüşünün görüntüləri yayıldı - VİDEOAXH qurultaya hazırlaşırPartiya sədrləri arasında əlbəyaxa davaFuad Əliyev ABŞ-a işgüzar səfərə gedib


Rusiyada ən qatı cinayətkarların saxlanıldığı həbsxananın azərbaycanlı rəisi - FOTO\nAna Səhifə - ÖLKƏ - Rusiyada ən qatı cinayətkarların saxlanıldığı həbsxananın azərbaycanlı rəisi - FOTO\nRusiyada 56 saylı cəzaçəkmə müəssisəsi daha çox “Qara Berkut” adı ilə tanınır. Xüsusilə ağır cinayətlər törətmiş şəxslərin saxlanıldığı bu həbsxanada hazırda 260 məhkum çəza çəkir.\nBu həbsxana Şimali Uralda tayqa meşələrinin ortasında yerləşən Lozinski qəsəbəsinin ərazisində tikilib. Qəsəbədən Uralın paytaxtı Yekaterinburqa 615 kilometr məsafə var. Sovet vaxtı “Qara Berkut” ölüm hökmünü gözləyən məhbusların saxlanıldığı yeganə həbsxana idi. 1993-cü ildə Rusiyada ölüm hökmünə qadağa qoyulduqdan sonra burdakı məhbuslar iki qrupa bölündü: ölüm hökmü 25 il həbs cəzası ilə əvəzlənənlər və ömürlük azadlıqdan məhrum edilənlər.\nHazırda Rusiyada ömürlük həbs cəzası çəkənlər üçün 4 həbsxana var ki, onlardan saxlanma şəraitinə görə ən öndə olanı “Qara Berkut”dur. Azərbaycan oxucusu üçün maraqlı olacaq fakt bu strateji obyektin rəisinin məhz azərbaycanlı olması ilə bağlıdır.\n“Qara Berkut”un rəisi daxili xidmət polkovniki Sübhan Dadaşbala oğlu Dadaşovdur. O, 30 ildən artıq müddətdir ki, Rusiyanın penitensiar sistemində xidmət edir.\nSübhan Dadaşov həbsxanaya gələn jurnalistlərə ölüm hökmünün bərpa olunmasının vacibliyindən danışırkən məhbusların heç birinin burada təsadüfən düşmədiyini bildirib. O, həyatının 30 ilinin bu həbsxana ilə bağlı olduğunu xatırladaraq, bəzi məhkumlardan daha çox burada olduğunu deyib.\n“Məhbuslar burada məhkəmə hökmü ilə, mən isə dövlətlə müqavilə əsasında qalırıq” – deyə azərbaycanlı rəis zarafat edib.\nSübhan Dadaşov 1997-ci il iyulun 5-dən bu ciddi rejimli cəzaçəkmə müəssisəsinə rəhbərlik edir. Azərbaycanlı polkovnikin şəxsi həyatı ilə bağlı rəsmi informasiya olmasa da, Sübhan Dadaşovun 1961-ci il sentyabrın 2-də Azərbaycanda anadan olduğu məlumdur.\nOnun uzun illər rəhbərlik etdiyi “Qara Berkut” həbsxanasına gəlincə, ömürlük azadlıqdan məhrum olunmuş şəxslər təkadamlıq kameralarda saxlanılırlar. Sutkanın 23 saatı onlar kamerada tək qalır,1 saatını isə damı olmayan xüsusi ərazidə gəzirlər. Onlar yatarkən işıqlar söndürülmür, gündüz məhbuslar öz çarpayılarında oturaq vəziyyətdə olmalıdırlar.\n“Qara Berkut”da məhbuslara uzanmağa icazə verilmir. Kitab oxumaq, yaxud məktub yazmağa icazə verilir. Televizora icazə verilmir, kanalizasiya sisteminin yoxluğuna görə vedrədən istifadə olunur, hamam isə həftədə 1 dəfə təşkil edilir.\nMüəssisəsnin şəxsi heyəti cinayətkarlarla münasibətdə sayıqlığı itirməmək üçün hər səhər onlara məhbusların törətdikləri cinayətlə bağlı məlumat oxunur.


Azərbaycanda hava şəraiti dəyişəcək (06.01.12) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nEkologiya və Təbii Sərvətlər Nazirliyinin Milli Hidrometeorologiya Departamentinin Hidrometeoroloji Proqnozlar Bürosunun baş hidroloqu Asif Verdiyevin APA-ya verdiyi məlumata görə, səhər və axşam bəzi yerlərdə duman müşahidə ediləcək. Mülayim cənub-qərb küləyi əsəcək. Havanın temperaturu gecə 3-5, gündüz 7-12 dərəcə isti olacaq.\nYanvarın 8-də buludlu hava şəraiti üstünlük təşkil edəcək. Əsasən yağmursuz keçəcək.\nSəhər duman və çiskin olacaq. Axşam bəzi yerlərdə az yağış yağacağı ehtimalı var.\nCənub küləyi əsəcək. Havanın temperaturu gecə 3-6, gündüz 6-10 dərəcə isti təşkil edəcək.\nAzərbaycanın rayonlarında yanvarın 7-də hava əsasən yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək. Havanın temperaturunun gecə 1 dərəcə şaxtadan 4 dərəcəyədək isti, gündüz 7-12 dərəcə isti, dağlarda gecə 3-8 dərəcə şaxta, gündüz 4-9 dərəcə isti olacağı gözlənilir. Yüksək dağlıq ərazilərdə havanın minimal temperaturu 10-15 dərəcə şaxta olacaq.\nYanvarın 8-də bölgələrdə havanın gündüz əsasən yağmursuz olacağı, lakin gecə və axşam bəzi yerlərdə az yağıntılı, dumanlı olacağı proqnozlaşdırılır. Cənub-qərb küləyi əsəcək. Havanın temperaturu gecə 1 dərəcə şaxtadan 4 dərəcəyədək isti, gündüz 8-13 dərəcə isti, dağlarda gecə 3-8 dərəcə şaxta, gündüz 4-9 dərəcə isti olacaq. Yüksək dağlıq ərazilərdə havanın minimal temperaturu 10-15 dərəcə şaxta təşkil edəcək.\n6 yanvar 2012 21:27\nqar yaxsa ful olar sagolun xebere gore...\nBU GUN HAVA QEWEY DI GUNEW ADAMIN UZUNE GULUR =))!\nqar yagsa super olardi\nbirce qar yagmasin,yagiwdan ziyan gelmez\n6 yanvar 2012 14:41\nyagiwdan zehlem gedir.. yagmasa yaxci olar.\n6 yanvar 2012 14:39


Mayakinfo |Prezidentin etimadını doğruldan icra başçısı: İsmayıl Vəliyev.\nPrezidentin etimadını doğruldan icra başçısı: İsmayıl Vəliyev.\n2019-10-31 Baxış: 270\nHəyatda elə insanlar var ki , onların həyatı , fəaliyyəti elinə, obasına , xalqına və vətəninə xidmətə həsr olunur. Ulularımız yaxşı demişdir: “ Xalq üçün ,vətən üçün yaşanan ömür əsl insan ömrüdür”. Belə insanların ömrü çətin , mənalı və şərəfli olur , başı həmişə xalq və millət içərisində uca olur. Bu kimi insanlar öz xöşbəxtliyini , varlığının vətənə , xalqa ləyaqətli xidmətdə görürlər. Tam məsuliyyət və fəxrlə deyə bilərik ki , belə insanlardan biri də Neftçala Rayon İcra Hakimiyyətinin başçısı İsmayıl Vəliyevdir.\n2011-ci ilin aprelin 26-dan Neftçalaya rəhbərlik edən İsmayıl müəllim yüksək peşəkarlığı və qayğıkeşliyi ilə seçilən insandır. Məhz onun yüksək peşəkarlığı nəticəsində rayonda həlli vacib bir sıra problemlər öz həllini tapdı. Belə ki, məhz onun gərgin zəhməti və səyi nəticəsində vaxtilə ekoloji təhlükə mənbəyi “ Axmaz göl” təmizləndi , sırf onun gərgin səyi nəticəsində içməli su anbarları təmizlənib xalqın ixtiyarına verildi. Şəhərin mərkəzində kol-kos basmış ərazilər təmizlənərək, abadlaşdı. Çoxmənzilli yaşayış binalarının qarşısında xeyir-şər məclisləri üçün nəzərdə tutulan yerlər ən müasir formada təmir və bərpa edildi. Həmçinin cənab Prezidentin müvafiq sərəncamları ilə rayonda bir sıra infrastruktur layihələr həyata keçirildi. Çoxmənzilli yaşayış binalarının dam örtüklərinin təzələnməsi və fasad hissələrin təmiri , ən müasir üslubda və dizaynda tikilmiş Azərbaycan dövlətinin qurucusu və memarı Heydər Əliyevin adını daşıyan mərkəz , insanların asudə vaxtlarının səmərəli keçməsi inşa olunan Bayraq meydan və bulvar kompleksinin tikintisi , Rayon İcra Hakimiyyəti üçün tikilmiş inzibati bina və s. İsmayıl müəllimin rayonumuza rəhbərliyi dövrünə təsadüf edir. Həmçinin kəndlərimizdə bir çox məktəblərinin tikintisi , Musiqi məktəbinin əsaslı təmiri , DSMF-nin rayon şöbəsi üçün inşa edilmiş bina , DAİM-in göz oxşayan binalarını də xüsusi ilə qeyd edə bilərik.\nUlu öndər Heydər Əliyev deyirdi “ Yol mədəniyyətdir” . Həqiqətən də, rayon haqqında ilk təəssurat yoldan yaranır. Etiraf etməliyik ki, bir neçə il bunadan əvvəl yolların nasazlığı hamımızı hövsələdən çıxarır, nəqliyyat vasitələrinin tez dağılmasına səbəb olurdu. Məhz İsmayıl müəllimin fədakarlığı və işgüzarlığı sayəsində Salyan-Neftçala yolu əsaslı şəkildə yenidən quruldu , Xol zonası ilə rayon mərkəzini birləşdirən nəqliyyat yolu tam keyfiyyətlə yenidən çəkilərək insanların ixtiyarına verildi.\nTəqdir olunası haldır ki , rayonun başçısı hər həftə kənd və qəsəbələrdə səyyar qəbullar keçirir, vətəndaşları düşündürən problemlərin həlli istiqamətində mühüm işlər görür. Vaxtilə sənaye rayonu kimi şöhrət qazanmış rayonumuz sənaye məhsullarının istehsalı sahəsində son illər bir sıra uğurlara imza atmışdır. Belə ki , ölkəmizdə həyata keçirilən Sənaye məhəllələri proqramında rayonumuz bu kimi müəssisələrin yarandığı ilk bölgə kimi iri investorların diqqətini cəlb etmişdir. İri maşınqayırma müəssisəsinin rayonumuzda yaradılması həm insanların məşğulluğunun təmin olunmasında , həm də rayonumuzun beynəlxalq miqyasda tanınması üçün əla imkanlar açır. Kənd təsərrüfatı sahəsində strateji məhsul olan pambıqçılığın inkişafında son illər İsmayıl müəllimin rəhbərliyi altında kifayət qədər sanballı işlər görülüb desək , yəqin ki , yanılmarıq. Orta məhsuldarlığın 30 sentnerə çatdırılması yəqin bu sahədə anlayışı olanlar üçün kifayət qədər yaxşı rəqəm sayıla bilər.\nXeyirxah və alicənab insan kimi tanınaraq ömrün kamillik zirvəsinə yetişmək, bu dünyada iz qoymaq xoşbəxtliyi heç də hamıya nəsib olmur. Yaxşıya yaxşı demək vicdan borcudur. İstər vəzifə sahibi olsun , istərsə də sadə, sıravi vətəndaş. Bu gün haqqında söhbət açıdığımız İsmayıl müəllim əsl şəxsiyyət üçün vacib iki bu mühüm keyfiyyəti özündə birləşdirir.\nİsmayıl Vəliyev Ulu öndər Heyədər Əliyevin kursuna tam sadiq insan kimi , heç bir təmənna güdmədən, tutduğu vəzifədən asılı olmayaraq, vəzifədə olub-olmamasından asılı olmayaraq prezident İlham Əliyevə , dövlətə və dövlətçiliyə sadiq və əqidəli insan kimi etimadı doğruldub.\nMəhz bu xidmətlərin nəticəsi olaraq ölkə başçısı cənab İlham Əliyevin 29 oktyabr 2019-cu il tarixli sərəncamı ilə Azərbaycan Respublikasının ictimai-siyasi həyatında fəal iştirakına görə İsmayıl Məhərrəm oğlu Vəliyev 2-ci dərcəli “ Vətənə xidmətə görə” ordeni ilə təltif olundu. Ən Sonda İsmayıl müəllimi qazandığı bu uğur və 60 illik yubileyi münasibətilə təbrik edir, yüksək dövləti vəzifəsində ona uğurlar arzulayırıq.\nKənd Təsərrüfatı naziri Saatlıda, müavinləri Neftçala və Hacıqabulda vətəndaşları qəbul edəcək.\nNazir müavini Neftçala və Biləsuvarda işləyən gənc müəllimlərlə görüşüb\nTürkiyədə güclü zəlzələ olub, dağıntılar, ölən və yaralılar var - VİDEO


“İndi nə edək, at-araba nəqliyyatına qayıdaq?” – Gürcü maşınları haqda daha bir şərh » YeniSözçü qəzeti\n“İndi nə edək, at-araba nəqliyyatına qayıdaq?” – Gürcü maşınları haqda daha bir şərh\n"Dövlət Gömrük Komitəsi rəhbərliyinin ən son mətbuat konfransında əsas mövzu avtomobillərin dövriyyəsi oldu. Maraqlı və ziddiyyətli fikirlər sələndi. Onlardan bəzilərini real vəziyyətlə təhlil edəndə daha ciddi ziddiyyətlər ortaya çıxır”.\n"Yeni Sabah” xəbər verir ki, bunu hüquqşünas Ərşad Hüseynov deyib. O, bildirib ki, 2018-ci ilin yekununa əsasən, ölkəmizə 1 milyon 170 min 672 ədəd minik avtomobili olub. Onların təxminən 76,6 %-inin (896307 ədəd) yaşı 10 ildən yuxarıdır.\n"Ən acınacaqlısı isə odur ki, bu avtomobillərin təxminən 42,2 %-i (482112 ədəd) sovet dövrünün marka və modelləridir (Zaporojets, Oka, VAZ-ın köhnə modelləri, QAZ, UAZ və s.).\nHələ bura Avropa, Asiya, ABŞ istehsalı olsa da, 1980-90-cı illərin avtomobillərini də əlavə etsək, lap qorxunc olar.\nMəncə, yol hərəkəti təhlükəsizliyi baxımından bunu şərh etməyə ehtiyac yoxdur, çünki vəziyyət təxminən belədir: "metallom” üzərində şütüyürük.\nSon 3-4 ildə avtomobil idaxlı ilə bağlı maliyyə-gömrük siyasətindən və Komitənin son açıqlamalrından aydın olur ki, ölkəyə avtomobil idxalı şərtləri bir qədər də sərtləşəcək (məsələn, deyilir ki, yaşı 7-dən artıq olan avtomobillərin idaxlı qadağan ediləcək və s.). Özü də az qala heç bir fərq qoyulmadan. Elektromobilər və hibridlər üçün də hər hansı güzəşt və xüsusi təşviqdən söhbət getmir...\nYaxşı tutaq ki, bunu ekoloji, yol hərəkəti və digər təhlükəsizlik məqsədi ilə edirsiniz. Amma cəmiyyətin mobilliyi də təmin olunmalıdır axı, insanlar indiki dinamik zamanda nəqliyyat ehtiyaclarını ödəməlidirlər. Kimsə deyə bilər ki, buyursunlar, avtobusla hərəkət etsinlər. Onda gəlin avtobus parkımıza baxaq. Yenə də rəqəmlər.\n2018-ci ilin yekununa əsasən, ölkəmizə 30 min 704 ədəd avtobus olub (şəhərlərarası, şəhərdaxili marşrutlarda, ayrı-ayrı fiziki və hüquqi şəxslərin istifadəsində). Onların təxminən 80,2 %-inin (24620 ədəd) yaşı 10 ildən yuxarıdır. Deməli, avtobus parkı lap dəhşət vəziyyətdədir. Xatırlatmaq istəyirəm ki, yol hərəkəti təhlükəsizliyinə ciddi qayğı göstərən ölkələr yaşı 10-dan artıq olan avtobusu sərnişindaşımaya buraxmır. Ən maraqlısı odur ki, ötən il sıxılmış qazala işləyənlər istisna olmaqla, avtobuslara da aksiz vergisi tətbiq olundu, dizel və benzin mühərrikli avtobuslar üçün idxal gömrük ödənişləri xeyli artdı.\nMaraqlı bir sual çıxır: Cənablar, biz mobilliyimizi necə təmin edək? At-araba nəqliyyatına qayıdaq?..\nHesab edirəm ki, belə yanaşma "Azərbaycan Respublikasında yol hərəkətinin təhlükəsizliyinə dair 2019–2023-cü illər üçün Dövlət Proqramı”nda ortaya qoyulmuş siyasətə aşkar şəkildə ziddir. Çünki Proqramda da əhalinin mobilliyinin təmin olunması, ekoloji cəhətdən təmiz (hibrid, elektromobil və s.) nəqliyyat vasitələrini idxalının və istifadəsinin stimullaşdırılması nəzərdə tutulur. Ona görə də düşünürəm ki, hazırda qüvvədə olan rüsumlara, idxal şərtlərinə yenidən baxılmalıdır. Xüsusən avtobusların, hibrid və elektromobillərin idxalı xeyli asanlaşdırılmalıdır. Digər daxili yanma mühərrikli avtomobillərin idaxalı da rasional şəkildə asanlaşdırılmalıdır”.\nKöhnə avtomobillərin idxal rüsumu artırıla bilər - “Normal təklifdir, amma iki şərtlə...”\nİŞİD-in bomba yüklü 10 avtomobili İstanbul və Ankarada\nRUSİYA SURİYANIN HAVA MƏKANINI TÜRKİYƏYƏ AÇIR:“ABŞ-ın Suriyada qurduğu terrorçu dövlət Yaxın Şərq üçün təhlükədir” - Təhlil\nSabiq MTN generalı Sübahir Qurbanova 14 il həbs verildi


Nigeriyalı Nik Azərbaycan vətəndaşı olmaq istəyir – Ailə » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nNigeriyalı Nik Azərbaycan vətəndaşı olmaq istəyir – Ailə\n17 Fevral 2014, 08:18 3223\n“Lalə qohumlarımızın gördüyü ilk azərbaycanlı idi və onlarda belə bir təəssürat yarandı ki, Azərbaycanda bütün qızlar Lalə kimi gözəl, mehriban, qoçaq, zəhmətkeş və ailəcanlıdır. Mənə dedilər ki, Lalə kimi on dənə qız olsa, övladlarımız üçün alardıq”.\nBu sözləri bizimlə söhbətində Nigeriyadan olan Nik Nvolisa və onun azərbaycanlı həyat yoldaşı Lalə Nvolisa bildirdi. Qeyd edək ki, sözügedən cütlük 7 ildir ki, ailə qurub Azərbaycanda yaşayırlar və iki övladları var: Joel və Ancella. Redaksiyamıza təşrif buyuran qonaqlarımızla yaxından tanış olduq.\n“Əksər azərbaycanlılar kimi toyda tanış olmuşuq”\nNik Nvolisa deyir ki, 23 yaşında ikən Azərbaycanda təhsil alan əmisi oğlunun məsləhəti ilə 2005-ci ildə ölkəmizə oxumağa gəlib. Nigeriyada neft şirkətində çalışan Nik Azərbaycanda Slavyan Universitetinin Jurnalistika fakültəsini bitirib. Elə oxuya-oxuya əvvəlcə Beynəlxalq Avrasiya Mətbuat Fondunda könüllü kimi çalışıb, sonra proqram rəhbəri olub. Hazırda işləmir və Azərbaycan hökumətinin maliyyə dəstəyi ilə Diplomatiya Akademiyasında MBA (biznesin təşkili və idarə edilməsi üzrə magistratura – L.M.) təhsili alır. Lalə ilə tanışlığının tarixçəsinə gəlincə, gülərək deyir ki, əksər azərbaycanlı oğlanlar kimi o da Laləni toyda görüb bəyənib: “2007-ci ildə ortaq dostumuzun toyu idi. Eyni masada əyləşmişdik. O qırmızı geyinmişdi və diqqətimi cəlb etdi. Elə toydaca söhbətləşməyə başladıq”.\nToyda Nik də Lalənin diqqətindən qaçmır: “Dost kimi danışdıq, gördüm ki, düşüncələri fərqlidir, savadlı və maraqlı insandır. Sonra mən sürücülük vəsiqəsi aldım və bu, görüşməyimiz üçün bir bəhanə oldu. Toyda tanış olduğumuz bir neçə uşaqla yığışıb sürücülük vəsiqəsi almağımı qeyd etdik. Bundan sonra Niklə münasibətlərim daha da möhkəmləndi”.\n“Ailə qurandan sonra xristianlığı qəbul etdim”\nNigeriyalı oğlanla ailə qurmağa necə qərar verməsinə gəlincə, Lalə deyir ki, uşaqlıqdan düşüncələri fərqli olub: “Mənə elə gəlirdi ki, məni heç kim başa düşmür. Amma Niklə söhbətimiz tuturdu. Anama ürəyimi açdım. Əvvəlcə razılaşmadı ki, əcnəbi, özü də Afrikadan. Dedim “gəlsin, görüşün, xoşunuz gəlməsə, evlənmərik”. Amma əslində “yox” demək fikrində deyildim. Nik bizə gəldi və mən anam, qardaşım və Nik arasında tərcüməçi rolunu oynadım. Eyni zamanda, Nik əllə-qolla da fikirlərini izah etməyə çalışırdı. Anamgil Niki çox bəyəndilər, istiqanlı olduğunu dedilər. Beləliklə, tanış olduğumuz ili də ailə qurmağa qərar verdik. Yeni ailə qurduğumuz ilk illərdə insanlar bizi başa düşmürdü. Yolda bəzi xoşagəlməz sözlər deyirdilər, amma cəmiyyətin fikri mənim üçün önəmli deyildi. Düşünürdüm ki, əsas mənim xoşbəxtliyimdir. Amma indi bizi uşaqlarla görəndə insanların çox xoşuna gəlir, tanımadığımız adamlara da maraqlı gəlirik”.\nNik deyir ki, Nigeriyada oğlanlar yaxşı iş, ev və maşın sahibi olandan sonra evlənirlər: “Amma Azərbaycanda bu, belə deyil. Gördüm ki, Azərbaycanda bunlarsız da 25 yaşında evlənmək mümkündür. Düzdür, könüllü kimi çalışdığım təşkilatda azərbaycanlı qızla evlənmək istədiyimi deyəndə, mənə gülürdülər. Sonra Nigeriyada yaşayan atama dedim. Atam bildirdi ki, hərdən ürəyin istədiyin şeyi əldə etmək çətin olur, amma sən ürəyinin səsinə qulaq as. Mən də belə etdim. İndi məndən haralı olduğumu soruşanda, Azərbaycandan olduğumu deyirəm. Çünki sizdə belə bir misal var ki, həyat yoldaşın haralıdırsa, sən də oralısan”.\nNigeriyalı müsahibimizin xristian olması həmyerlimiz üçün problem yaratmayıb: “Əslində Nikin xristian olmasına çox sevindim. Çünki İsaya böyük məhəbbətim vardı. Hələ evlənməmişdən əvvəl birlikdə tez-tez kilsəyə gedirdik. Ailə qurandan sonra mən də xristianlığı qəbul etdim”.\n“Təzə evlənəndə mən od, Nik su olurdu”\nLalənin sözlərinə görə, evliliklərinin ilk dövrlərində bütün ailələrdə olduğu kimi kiçicik söz-söhbətləri olub: “Təzə evlənəndə həmişə mən od, Nik su olurdu. Amma Nikdən çox şey öyrəndim. Mənim qonşuda, evdə gördüklərim tamam fərqli idi. Əgər mən onlarla getsəydim, ailəmiz dağılardı. Nik hərəkətləri ilə mənə göstərirdi ki, cütlüklər bir-birinə güzəştə getməyi bacarmalıdır. Mən başa düşməyəndə, qarşısına qoyub başa salırdı ki, “bu sözü belə desəydin, daha yaxşı olardı”. Elə adam var ki, mənfi cəhətini bilir, amma dəyişmək istəmir. Amma mən Nikin köməkliyi ilə mənfi xasiyyətlərimin üzərində işlədim və düzəltdim”.\nAilə kurslarına getdiklərini deyən Lalə bunun onlar üçün çox böyük əhəmiyyəti olduğunu bildirdi: “Kilsədən tanış olduğumuz 30 il evli olan əcnəbi dostlarımız öz evlərində yaxın adamlar üçün ailə kursları keçirdilər. Kurs çox maraqlı idi, DVD-də müxtəlif filmlər göstərir, oxumaq üçün kitablar, ev tapşırıqları verirdilər. Bu kursun ailəmizin təməlini qoymaqda çox böyük köməyi oldu. Kilsədə indi də hər bazar günü ailəni necə saxlamaq lazım olduğundan, insanlarla rəftardan, bir-birinə hörmət və sevginin vacib olduğu barədə söhbətlərə qulaq asırıq”.\nEvlənərkən iki müxtəlif xarakterli insanın bir yerdə yaşamağa qərar verdiyini deyən Nikin fikrincə, əsas olan bu müxtəliflikdə ortaq məxrəc tapmaqdır: “Həyatda çətinliklər olur, amma biz xoşbəxt olmağa çalışırıq. Mən demirəm ki, hər şey 100 faiz əladır. Əsas odur ki, nəsə problem yarananda ondan nəticə çıxarır və nəsə öyrənirik”.\nLalə deyir ki, problemləri olanda öz aralarında həll etməyə çalışırlar: “Amma bunun üçün gözləyirik ki, hirsimiz soysun, sonra söhbətləşək”.\nQeyd edək ki, müsahiblərimiz 2 uşaqla birlikdə 7 ildir ki, 1 otaqlı mənzildə kirayədə qalırlar. Ancaq dediklərinə görə, bu, heç vaxt onlar üçün problem yaratmayıb. Lalə çətin də olsa, öz ayaqları üstündə dayanmağa çalışdıqlarını bildirdi: “Mən hazırda beynəlxalq məktəbdə müəllim köməkçisi kimi çalışıram. 7 ildir ki, ailəliyik və əl-ələ verib işləyib ailəmizi saxlayırıq. Maddi cəhətdən çətinliklə üzləşdiyimiz vaxtlar da olur, amma bunu problem etmirik və nə tapırıqsa, şükr edib, onunla da dolanırıq. Çalışırıq ki, heç kimdən asılı olmayaq”.\n“Təşəkkür etməyi və üzr istəməyi bacarırıq”\nƏcnəbi həmsöhbətimiz ailələrinin möhkəm olmasının sirlərində də danışdı, hətta azərbaycanlı gənclərə məsləhətlərini də əsirgəmədi: “Hesab edirəm ki, ilk növbədə ər-arvad daim bir-biri ilə ünsiyyətdə olmalıdır. Əks təqdirdə bir-birini başa düşməyəcək. Hər hansı bir problem olanda qarşı tərəfə nə hiss etdiyini demək və onun nə hiss etdiyini mütləq öyrənmək lazımdır. İkincisi, bir-birinə hörmət vacib şərtdir. Üçüncüsü, ailədə sevgi olmalıdır və bunu hər zaman qarşı tərəfə bildirməlisən. Dördüncüsü, cütlüklər daim bir-birinə kömək etməlidir. Ev işindən tutmuş digər işlərə qədər hər bir işi birlikdə görməlidirlər”.\nLalə də ailə təcrübəsini bizimlə bölüşdü. Onun sözlərinə görə, ilk növbədə bağışlamağı bacarmaq lazımdır: “Atamla anam mən anadan olmamış ayrıldıqlarına görə atasızlığın nə olduğunu bilirəm. Heç vaxt istəmərəm ki, uşaqlarımız valideynsiz böyüsün. Buna görə hər ikimiz maksimum dərəcədə ailəmizin möhkəm olmasına çalışırıq. Hər gün bir-birimiz, uşaqlarımız və dostlarımız üçün dua edirik. Həmişə yeni ideyalarımızı bir-birimizlə bölüşürük. Hər gün bir-birimizə yaxşı sözlər deyir, tərifləyir, sevgimizi bildiririk. Təşəkkür etməyi və üzr istəməyi bacarırıq. Bibliyada yazıldığı kimi, qürur saxlamırıq. Yoldaşım mənə evdə uşaqlarla bağlı işlərdə çox kömək edir. Bütün azərbaycanlı qızlara belə oğlan arzulayıram”.\n“Nikin atası anasından qalma üzüyü mənə bağışladı”\nLalənin fikrincə, evləndikdən sonra cütlüklər birlikdə əylənməyi unudurlar: “Amma bizdə belə deyil. Vaxtımız olduqca və ən əsası maddi imkanımız olduqca təzə tanış olduğumuz vaxtlardkı kimi Niklə görüşə çıxırıq. Özəl günlərdə evdəki ab-havanı romantik etməyə çalışıram. Şamlar, qızıl gül ləçəkləri və s. Bu, Nikin çox xoşuna gəlir. Normal günlərdə çalışırıq ki, uşaqları yatırandan sonra rahat bir yerdə əyləşib sevdiyimiz yeni filmləri izləyək. Hərdən futbola da baxırıq. Heç vaxt bir-birimizin valideynləri haqqında pis danışmırıq, qeybət etmirik. Evləndikdən sonra Nikin atası öz anasından qalma üzüyü mənim üçün göndərmişdi. Özümü onda şahzadə kimi hiss etdim. Mənə dəyər verildiyinə görə çox sevinmişdim”.\nLalə bizimlə söhbətində dönə-dönə qızlarımıza məsləhət gördü ki, əgər ailələrinin dağılmasını istəmirlərsə, analarına heç nə deməsinlər: “Analar adətən qızlarının ailə işinə qarışır və özləri də bilmədən övladlarının ailəsini dağıdırlar”.\nUşaqlar iki dildə danışır\nNik deyir ki, onlar maksimum dərəcədə xırda şeylərlə də xoşbəxt olmağa çalışırlar: “Çox vaxt uşaqlarla birgə evdə ailəvi oyunlar oynayırıq. Ailə ilə birlikdə vaxt keçirmək çox vacibdir. Uşaqlar da bunu xoşlayır, sevildiklərini hiss edirlər”.\nUşaqları hansı adət-ənənələrlə tərbiyə etdiklərinə gəlincə, Lalənin sözlərinə görə, onları həm Azərbaycan, həm Nigeriya, həm də digər ölkələrin ən yaxşı adət-ənələləri ilə böyüdürlər: “Çalışırıq ki, onlarda kompleks olmasın və fərqli dinə, dilə, görünüşə malik insanlara pis yanaşmasınlar. Oğlum Joel bu il birinci sinfə gedəcək. Qızım Ancellanın isə dörd yaşı var. Mən uşaqlarla Azərbaycan, Nik isə ingilis dilində danışır. Buna görə də həm Azərbaycan, həm də ingilis dilini bilirlər. Çox istərdik ki, uşaqlarımız ingilis dilli orta məktəbdə oxusunlar, amma hələ ki, buna imkanımız çatmır”.\n“Azərbaycan vətəndaşı olmaq istərdim”\nAzərbaycanlı gəlin əcnəbi həyat yoldaşının ailəsi ilə evləndikdən 6 il sonra, ötən il görüşə bilib: “Nikgil bir qardaş, 3 bacıdırlar. Anası müəllimə, atası biznesmendir. Qardaş və bacıları hər ikisi ali təhsillidir. Nigeriya çox isti olduğuna görə düşündük ki, uşaqları ora aparsaq, hava dəyişkənliyinə dözməzlər. Buna görə Nikin qohumlarının çoxu Amerikada yaşadıqlarından onun valideynləri ilə sözügedən ölkədə görüşdük. Yalnız bundan sonra özümü ailənin içində hiss etdim”.\nLalə deyir ki, Nik təhsilini başa vurandan sonra növbə ona çatacaq: “Nik 4-cü universitetdir ki, təhsil alır. Ona demişəm ki, professor adını al, sonra mənim növbəmdir. Çünki hər ikimiz oxusaq, uşaqlarla çətin olar”.\nNik də gələcək planlarından danışdı. Bildirdi ki, planları arasında çox varlı olmaq da var: “ADA-da təhsilimi başa vurub yaxşı bir işdə işləmək və həyat yoldaşıma, balalarıma yaxşı bir həyat bəxş etmək istəyirəm. Eyni zamanda, Azərbaycan cəmiyyətinə əlimdən gələn köməyi etmək fikrindəyəm. Buna görə də hazırda da bir sıra QHT-lərlə könüllülük prinsipi ilə çalışıram. Azərbaycanı öz ana vətənim sayıram. Çünki ailəm buradadır. Gələcəkdə Azərbaycan vətəndaşı olmaq istərdim”.\nAilə"> Ailə"> Ailə"> Ailə"> Ailə"> Ailə">\nƏflatun Amaşov: "Heydər Əliyevin həyat və fəaliyyəti xalqımızın özünütəsdiqidir"\nCəmiyyət 11.12.2019, 18:56\nQarabağ məsələsi beynəlxalq gündəmdə niyə yer almır?\nSiyasət 11.12.2019, 18:48


JON OLA SAND AVROVİZİYA 2012 VƏ HÖKUMƏT İLƏ ƏMƏKDAŞLIQ HAQQINDA DANIŞIB\nShamistan Nazarov tərəfindən 3 Noy 2021 3 Noy 2021\nLeave a Comment on JON OLA SAND AVROVİZİYA 2012 VƏ HÖKUMƏT İLƏ ƏMƏKDAŞLIQ HAQQINDA DANIŞIB\nEurovision Legends podcast‘ına müsahibə verən Avroviziyanın keçmiş icraçı direktoru Jon Ola Sand müsabiqəyə başçılıq etdiyi illər barəsində və Bakıda müsabiqənin keçirilməsi haqqında danışıb.\n“Biz ən başdan Azərbaycanın yayımçı kanalına və hökumətinə bildirdik ki, Avroviziya Avropa Yayım Birliyinə məxsusdur. Biz sizə bu müsabiqəni düzgün şəkildə necə təşkil etmək lazımdır göstərəcəyik. Əgər bu şərtlərə əməl edilməyəcəksə, ya biz bunu başqa bir yerdə keçirəcəyik.\nHəmin il biz mükəmməl əməkdaşlıq həyata keçirdik. Bir-birimizi anlamaq və hər şeyi yoluna qoymaq bir aya yaxın vaxtımızı apardı. Amma hər şey yoluna düşdükdən sonra işlərimiz doğurdan da çox gözəl davam etdi.“\nAparıcının digər, arenanın tikilişi üçün insanların evlərindən məcburən köçürülməsi və ölkə prezidentinin həyat yoldaşının müsabiqənin başçısı vəzifəsində olması ilə bağlı sualına Sand əlavə edib:\n“Azərbaycan kimi bir ölkədə sən qərar qəbul edən insanlarla əlaqədə olmaq məcburiyyətindəsən. Və ölkənin birinci xanımı mütləq şəkildə qərar verəndir. Mən onun ofisində onunla görüşmüşdüm və biz çox gözəl söhbət etmişdik. Heç bir çətinlik, heç bir təzyiq yox idi. Mən Avroviziya qaydalarının nə olduğuna aydınlıq gətirirdim, onların necə həyata keçirilməsinin gərəkdiyini anlatdım. Və o məqamdan sonra hökumət nümayəndələri ilə işləmək gözəl idi. Birinci xanım hər kəsi yönləndirirdi və bu bizə kömək olurdu.\n“İnsanların evlərindən köçməyə məcbur edilməsinə” gəldikdə isə. Bəli, şəhəri inkişaf etdirmək çətindir. Və Bakı o zaman böyük dəyişikliklər yaşayırdı. Və bu Avroviziya Bakıya gəldikdən sonra başlamamışdı. Bu illərdir artıq davam edirdi. Və biz, AYB kimi inanırıq ki, bəziləri sadəcə Azərbaycanın yaşadığı çətinlikləri işıqlandırmaq fürsətini əldən qaçırmaq istəmirdi. Təbii ki, Azərbaycanda insan haqları və sairə kimi problemlər var. Və bəlkə də Avroviziya bunları işıqlandırmaq üçün gözəl bir fürsət idi.“\nBunlarla yanaşı isə Jon ümumi müsahibə haqqında bir sıra maraqlı məqamlara toxunub. Məsələn, hər ölkənin müsabiqənin təşkilində müxtəlif çətinliklərlə üzləşdiyini bildirən direktor, Böyük Britaniyanın möhtəşəm televiziya şousu təşkil etdiyini, lakin logistika ilə bağlı problemlər yaşadığını bildirib. Türkiyədə isə əksinə. Logistika baxımından hər şey mükəmməl idi, lakin televiziya şəklində bəzi çatışmamazlıqlar var idi.\n“Böyük Beşlik” qaydası ilə həm razı, həm də narazı olduğunu bildirən Sand, bunun bir qədər ədalətsiz olduğunu, lakin Avroviziya bu ölkələrin televiziya auditoriyasını itirə bilməyəcəyini vurğulayıb. Jon həmçinin bu ildən tədbiq olunmağa başlayan “əvvəlcədən yazılmış arxa vokal” qaydasını dəstəklədiyini bildirib. Bundan əlavə isə o, bütün çıxış sıralamasının prodüsserlər tərəfindən təyin olunmasını istədiyini vurğulayıb.\nJon Ola Sand Azərbaycan və Ermənistan arasındakı problemin həll yolu olmadığını açıqlayıb. Ölkələri kiməsə səs verməyə məcbur etməyin mümkün olmadığını söyləyib.\nKeçmiş icraçı direktor, hazırkı səsvermə sisteminin əla işlədiyini bildirib. Lakin hazırkı “5 nəfərlik münsif heyətinin” sayını 10 və ya 15 olsa, müsabiqənin daha yaxşı olub-olmayacağını bilmədiyini söyləyib.\nSonda isə Sand hər bir ölkənin milli seçim turu keçirməsini istədiyini vurğulayıb. O, bütün bu müddət ərzində yayımçı kanallar ilə bu barədə danışdığını, onları razı salmağa çalışdığını bildirib.\nOnun sözlərinə görə, 2020-ci ilin müsabiqəsini xilas etmək mümkün deyildi. Əgər martın 18-i bunu AYB etməsə idi, bir qədər sonra Niderland hökuməti bunu mütləq etmək məcburiyyətində olacaqdı. Buna baxmayaraq, müsabiqə ləğv edildiyi tarixdə, Avroviziya 2020 tam olaraq hazır idi.\nMənbə: Eurovision Legends\nEtiketlər: azerbaijan Baku 2012 eurovision azerbaijan Light your fire\nPrevious Entry İSRAİLDƏ SƏS SALAN HƏMYERLİMİZ KAMA KAMİLA KİMDİR?\nNext Entry ELL & NIKKI DUETİNDƏN YENİ MAHNI


“Heydər Əliyev Fondu milli təhsilimizin inkişafına çox böyük dəstək verir” – Səbuhi Əliyev | Diaspora.az\nBugün dünyanın aparıcı ölkələri əldə etdikləri nailiyyətləri milli təhsil sistemi ilə əlaqələndirirlər. Təhsilin səviyyəsi ölkə potensialının indikatoru rolunu oynamağa başlayıb. İnsan kapitalına önəm verən ölkələr mütləq şəkildə milli təhsil konsepsiyasından çıxış edir, milli təhsil bazasını formalaşdırırlar.\nMəsələyə fəlsəfi aspektdən yanaşsaq, milli təhsil ilk növbədə ölkə vətəndaşını fərd kimi formalaşdırır, onu dövlətlə və cəmiyyətlə gələcək münasibətlərə hazırlayır. Vətəndaş bir növ milli təhsilin məhsuludur. Bu baxımdan gələcək inkişafın əsas bazası sayılan milli təhsilin inkişafı və dəstəklənməsi olduqca zəruridir.\nAzərbaycan təhsilinin bugünkü inkişaf tendensiyası hansı amillərlə bağlıdır? Milli təhsilimizin gələcək hədəfləri barədə Hüquq üzrə fəlsəfə doktoru Səbuhi Əliyev Editor.az saytına mühüm açıqlamalar verib. Ölkəmizdə də təhsil sahəsində gələcəyə hesablanmış və konkret nəticələrə hədəflənmiş proqramların həyata keçirildiyini bildirən Səbuhi Əliyev milli təhsilimizə ölkə rəhbərliyi səviyyəsində xüsusi diqqət ayrıldığını deyib: “Ölkə başçısı cənab İlham Əliyev tərəfindən həyata keçirilən təhsil konsepsiyası xarici təcrübə öyrənilməklə təhsil sisteminin təkmilləşməsinə, beynəlxalq reytinq qazanmasına və ən əsası da milliləşdirilməsinə xidmət edir. Nümunə olaraq yüksək profilli, qısa zamanda beynəlxalq nüfuz qazanmış “ADA” Universitetinin, Bakı Ali Neft Məktəbinin yaradılmasını göstərmk olar ki, bu da təhsilə dövlət tərəfindən müasir baxışın təzahürüdür.”\nSəbuhi Əliyevin sözlərinə görə, milli təhsilin formalaşdırılması sadə proses olmayıb, kompleks tədbirlərin həyata keçirilməsini labüd edir: “Qətiyyətlə deyə bilərik ki, bu istiqamətdə daha böyük mənəvi yükü Heydər Əliyev Fondu öz üzərinə götürüb. Azərbaycan Respublikasının Birinci vitse-prezidenti, Azərbaycanın birinci xanımı, Heydər Əliyev Fondunun prezidenti Mehriban xanım Əliyevanın rəhbərliyi altında məhz Heydər Əliyev Fondunun cəmiyyət üçün əsas fəaliyyət istiqamətləri milli təhsilimizin yüksək keyfiyyətlə qurulmasına və xalqımıza keyfiyyətli xidmət etməsinə yönəlib. Fondun dəstəyi ilə respublikanın bütün ərazisində məktəb və məktəbəqədər müəssisələrin yenidən qurularaq istifadəyə verilməsi, onların maddi-texniki baza ilə təmin edilməsi həyata keçirilir ki, bu xidmət milli təhsilimizin formalaşmasına böyük təsir göstərir. Ölkəmizin mədəni irsinin tanıdılması istiqamətində beynəlxalq konfransların təşkili, xarici ölkələrlə mədəni-elmi mübadilələrin aparılması özlüyündə təhsilimizin müasirləşməsinə imkan yaradır. Fondun fəaliyyət prinsipi könüllü xarakter daşısa da, bugün öz fəaliyyəti ilə Heydər Əliyev Fondu milli təhsilimizin ən böyük dəstəkçisidir.“\nOxunma sayı: 1. 326


Bərdədə "Bərdə Peşə Liseyinin modernləşdirilməsi” layihəsinin təqdimatı olub - Xəbərlər - BƏRDƏ RAYON Icra Hakimiyyəti\nBərdədə "Bərdə Peşə Liseyinin modernləşdirilməsi” layihəsinin təqdimatı olub\nAvropa İttifaqı və Azərbaycan Respublikası Təhsil nazirliyi ümumi dəyəri 3.4 milyon ABŞ dolları olan "Azərbaycanda peşə təhsili və təlimi mərkəzlərinin müasirləşdirilməsi" adlı layihənin icrasını həyata keçirir. Azərbaycanın 8 rayonunu nəzərdə tutan layihənin 2017-ci ildən icrasına başlanılmışdır və onlardan biri Bərdədə texniki peşə təhsil və ixtisaslaşdırılmış peşə biliyi bazasının artırılmasını nəzərdə tutur. Bu layihə 2020-ci ildək davam edəcək.\n"Bərdə Peşə Liseyinin modernləşdirilməsi" layihəsinin Bərdədə təqdimat mərasimi keçirilmişdir.\nTəqdimat mərasimində Bərdə rayon İcra Hakimiyyətinin başçısı Vidadi İsayev, Avropa İttifaqının Azərbaycandakı nümayəndəliyinin rəhbəri Kestutis Jankauskas, Azərbaycan Respublukası Təhsil nazirinin müavini Firudin Qurbanov, Peşə Təhsili üzrə Dövlət Agentliyinin rəhbər əvəzi Amil Əlili və başqaları iştirak ediblər.\nBərdə rayon İcra Hakimiyyətinin başçısı Vidadi İsayev çıxış edərək qeyd edib ki, bu layihə Azərbaycanın əmək bazarının tələblərinə və milli inkişaf planlarına uyğun olaraq ölkənin peşə təhsili və insan kapitalını gücləndirmək baxımından xüsusi önəm kəsb edir.\nAvropa İttifaqının Azərbaycan Nümayəndəliyinin rəhbəri Səfir Kestutis Yankauskas peşə bacarıqlarının əhəmiyyətini vurğulamaqla, peşə təhsili sektorunun müasir, şaxələnmiş iqtisadiyyat üçün ilkin şərt olduğunu qeyd edib. O qeyd etmişdir ki, Azərbaycanda təhsil, o cümlədən peşə təhsili və təlimi uzunmüddətli iqtisadi dayanıqlığa yatırılan əsas sərmayədir.\nPeşə Təhsili üzrə Dövlət Agentliyinin rəhbər əvəzi Amil Əlilli bildirib ki, layihə rayonun işçi potensialının kənd təsərrüfatı üzrə əmək bazarının tələblərinə cavab verən bacarıq və resurslardan yararlanmalasını təmin edəcək. Bərdə Peşə Liseyinin göstərdiyi xidmətlər Bərdə ilə yanaşı ətraf rayonlarda peşə təhsilinin keyfiyyətini və ümumi rəqabət qabiliyyətini artırmağa kömək edəcək.\n" Bərdə Peşə Liseyinin modernləşdirilməsi" layihəsinin təqdimatından sonra Avropa İttifaqı və Təhsil nazirliyinin əməkdaşları Bərdə Peşə Liseyinə baş çəkib, burada yaradılan şəraitlə tanış olmuşlar.


Son günlərdə Rusiya, İran və Hindistan arasında əsas müzakirə predmetlərindən biri də “Şimal-Cənub” beynəlxalq nəqliyyat dəhlizi ilə bağlıdır. İki ildən sonra tam gücü ilə işə düşəcək bu dəhliz adıçəkilən ölkələr arasında ticarət dövriyyəsinin həcmini əhəmiyyətli dərəcədə artıracaq. Tranzit ölkə qismində çıxış edən Azərbaycanın isə bundan əhəmiyyətli dərəcədə gəlir əldə etməsi proqnozlaşdırılır.\nMəsələ İran dəmir yollarının rəhbəri Səid Rəsuli ilə Hindistanın İrandakı səfiri Qaddam Dharmendra ilə görüşdə yenidən müzakirə predmetinə çevrilib. İran dəmir yollarının rəhbəri qeyd edib ki, hazırda Xəzər dənizinin şərqini və qərbini birləşdirən beynəlxalq dəhlizdə, həmçinin şimal-cənub dəhlizində əməkdaşlıq üçün yaxşı vəziyyət mövcuddur:“Bu isə bölgədəki bu dəmir yolu marşrutlarından istifadə etməklə malların daşınma qiymətini azaltmaq üçün yaxşı bir fürsət və üstünlükdür”. Tərəflər arasında əldə edilən razılığa əsasən, Hindistandan Rusiyaya daşınan yüklər Mumbay limanından İranın Çabahar limanına, buradan isə Qəzvin-Rəşt-Astara(İran)-Astara(Azərbaycan) dəmir yolu ilə Azərbaycan üzərindən Rusiyaya daşınacaq. Bu xüsusda Azərbaycan baş nazirinin müavini Şahin Mustafayevlə İran Prezidenti Administrasiyasının rəhbəri Mahmud Vaezi arasında da müzakirələr aparılıb. Tərəflər Azərbaycanla İran arasında müxtəlif sahələrdə, xüsusilə iqtisadi, ticarət, sənaye tranzit və daşınmalar sahəsində əlaqələrin inkişafından məmnunluqlarını bildirb və bu əlaqələrin daha da genişləndirilməsi yollarını müzakirə edib. Söhbət zamanı “Şimal-Cənub” dəhlizinin təkmilləşdirilməsi də müzakirə edilib. Hər iki tərəf bu layihənin strateji əhəmiyyətini vurğulayıb, bu sahədə həyata keçirilən tədbirlərə dair fikir mübadiləsi aparıblar. Həyata keçirilən birgə layihələrin, xüsusilə avtomobil və dəmir yolu əlaqələrinin genişləndirilməsinin, hər iki ölkə ilə yanaşı, eyni zamanda region üçün əhəmiyyəti qeyd olunub.\nBu fonda İran tərəfi Azərbaycanla işbirliyini genişləndirməkdə maraqlı olduğunu qeyd edir. İranın Azərbaycana yeni təyin olunan səfiri Seyid Abbas Müsəvi vurğulayır ki, “Şimal-Cənub” dəhlizi İranla Azərbaycan və Orta Asiya ölkələri arasında ticarət əlaqələrinin inkişafına da təkan verəcək. Diplomat nəzərə çatdırıb ki, Astarada (İran) yük terminalının tikintisi sürətləndirilməlidir:“Azərbaycan tərəfi ilə danışıqlar aparılıb və razılıq əldə olunub. Bu işin icrası ilə məşğul olan İranın müvafiq strukturları terminalın tezliklə tikilib hazır olması üçün çalışmalıdır. Astara şəhəri dəmir yolu, magistral və dəniz yoluna sahib olduğuna görə önəmlidir”. Qeyd edək ki, “Şimal-Cənub” dəhlizinin əsas seqmentində olan dəmir yolunun tikintisi davam edir. Cənub Şərqi Asiya ölkələrindən Avropaya ixrac olunan yüklər İranın Hind Okeanı sahilindəki Çabahar limanına daxil olacaq. Buradan isə, yuxarıda qeyd olunduğu kimi, Qəzvin-Rəşt-Astara (İran)-Astara (Azərbaycan) dəmir yolu ilə Rusiya və Avropaya daşınacaq. Hazırda yolun Qəzvin-Rəşt hissəsi istismara buraxılıb, Rəşt-Astara (İran) hissəsində isə işlər davam edir.\nAzərbaycanın və İranın Astara şəhərləri arasında da dəmir yolu inşa edilib. Hazırda bu yolla İranla Rusiya arasında idxal-ixrac əməliyyatları həyata keçirilir. Rəşt-Astara dəmir yolu istismara verildikdən sonra dəhlizin dəmir yolu tam təkmilləşəcək. Artıq bəllidir ki, “Şimal-Cənub” dəhlizi ilə Fars körfəzi sahilindəki ölkələr də Avropa ilə ticarət əlaqələrini inkişaf etdirəcək. Yüklərin Astaradan keçərək daşınması burada yük terminalının tikintisi zərurətini meydana gətirib. Bu istiqamətdə də işlər davam edir. İranın Ərdəbil vilayətinin valisi Əkbər Bəhnamcu prosesin ölkəsi üçün müstəsna əhəmiyyət kəsb etdiyini vurğulayır:“İranın Ərdəbil vilayəti Azərbaycanla 369 kilometr sərhədə malikdir və bu fakt iqtisadi-ticarət əlaqələrinin genişlənməsinə imkan yaradıb. Ərdəbil-Astara dəmir yolunun çəkilişi İranla Azərbaycan arasındakı iqtisadi münasibətlərin daha da inkişafına səbəb olacaq. İranla Azərbaycanın Ərdəbildə birgə sənaye şəhərciyinin yaratması barədə razılıq əldə olunub. Bunun üçün torpaq sahəsi ayrılıb və müvafiq işlər həyata keçirilib. Dəmir yolunun sənaye şəhərciyinin yaxınlığından çəkilməsi ixrac və idxal imkanlarını daha da artıracaq. Azərbaycan hökuməti nəqliyyat sahəsində lazımi tədbirləri artıq həyata keçirib və iki ölkənin dəmir yolları birləşib”.\nQeyd edək ki, İranın Dövlət Dəmir Yolları İdarəsi ilə Yollar və Şəhərsalma Nazirliyi “Şimal-Cənub” dəhlizi çərçivəsində Ərdəbildən Astaraya dəmir yolu xətti çəkməyi planlaşdırıb. Bunun üçün artıq bir sıra tədbirlər həyata keçirilib. Onu da bildirək ki, Ərdəbil İranın iqtisadi cəhətdən inkişaf etmiş vilayətlərindən biridir. Burada kənd təsərrüfatı və sənaye xüsusilə inkişaf edib. Bütün bunlar İran məhsullarının ixracında “Şimal-Cənub” dəhlizinin əhəmiyyətinin artacağaını göstərir. Amma ən əsası, dünyanın ən böyük iqtisadiyyatına malik plkələrindən biri olan Hindistan də məhsullarını tezliklə bu marşrutla daşıyacaq. Məhz bütün bunlar “Şimal-Cənub” dəhlizinin tranzit baxımından Azərbaycana daha çox gəlir gətirməsini şərtləndirəcək.


19 Sentyabr 2019 10:09\nABŞ Müdafiə Nazirliyi (Pentaqon) İrana qarşı hərbi variantları Ağ Evə təqdim edib.\nPublika.az xəbər verir ki, bu barədə NBC və “New York Times” kimi media nəhəngləri məlumat yayıb.\nXəbərə görə, ABŞ Müdafiə naziri Mark Esper və Baş qərargah rəisi Yosef Danford prezident Donald Trampa İranın raket depolama sahələrinin vurulması və neft infrastrukturuna hərbi və ya kiberhücum əməliyyatlarını ehtiva edən variantlar təqdim edib.\nNBC-nin verdiyi informasiyaya əsasən, İrana qarşı hərbi variantlar bazar ertəsi Ağ Evdə keçirilən milli təhlükəsizlik toplantısında prezidentə verilib, lakin Tramp daha məhdud bir hərbi cavab üzərində işlənilməsini istəyib.\nAmerikalı hərbi plançıların hazırladığı uzun siyahıda dünyanın ən böyük neft emalı məkanlarından biri olan “Abadan” neft platforması və İranın ən böyük ixrac mərkəzi sayılan “Harq adası” var. Bu platformalardan hər ikisinə və ya birinə ediləcək hücum Tehranın neft istehsalı və ixracına dərin zərbə vuracaq.\nİranın İSNA agentliyinin xəbərinə görə, İran ABŞ tərəfindən gələcək hər bir hücuma qarşılıq verəcək.\nDigər tərəfdən, ABŞ prezidenti Donald Tramp dünən gecə saatlarında İrana tətbiq olunacaq yeni sanksiyaların 48 saat ərzində açıqlanacağını bildirib.\nƏr-Riyada gedərkən təyyarədə onu müşayiət edən jurnalistlərin suallarını cavablandıran ABŞ Dövlət Departmanetinin rəhbəri Mayk Pompeo Səudiyyə Ərəbistanının “Saudi Aramco” neft platformasına raket və SPUA-larla edilən hücumda yenə də İranı ittiham edib və hücumu ilk dəfə “müharibə səbəbi” adlandırıb.\nSəudiyyə Ərəbistanı Müdafiə Nazirliyi “Saudi Aramco”ya hücumda İran istehsalı olan silahlardan istifadə edildiyinə və İranın məsuliyyət daşıdığına dair dəlillər olduğunu iddia etdiyi bir təqdimat hazırlayıb. Təqdimatda İran istehsallı partlamış raket SPUA-ların qalıqları sərgilənib.\n15 Fevral 11:55\nKobi Brayant gizli dəfn edildi\n13 Fevral 19:39\nABŞ qorxulu B-52 bombardmançılarını havaya qaldırdı - MÜƏMMA\n13 Fevral 10:13\n12 Fevral 10:18\n12 Fevral 10:11\n12 Fevral 10:02\nTramp qisasını belə alır - İxtisarlar başladı\n12 Fevral 06:05\n11 Fevral 10:08\nDƏHŞƏTLİ YANĞIN: Ana və 6 uşağı öldü - VİDEO\n9 Fevral 21:16


"Müfəttiş Rex" aktyor və rolu\ndünyanın bir çox ölkəsində tanınan uğurlu əməliyyat seriyası. İlk dəfə 1994-cü ildə azad edilib. O vaxtdan bəri, əsas aktyor və səhnə dəyişdi. High ratings, tamaşaçı geniş tanınması, bir çox müxtəlif mükafatlar - bütün bu "Müfəttiş Rex" qəbul haqlı olmuşdur. Aktyorlar dini seriyası - bu maddənin diqqət.\n, Rex ləqəbli German Shepherd digər dedektifler ilə yanaşı, polis var. Və ən təhlükəli və maraqlı bölmələrindən biri - adam öldürmə. tamaşaçı ilə tanışlıq zamanı Rex bütün yollarını öyrəndim, o iy hissi var, həmişə cinayət həll etmək üçün kömək edir sahiblərinə ipuçları verir, həm də kolbasa ilə peçenye üçün bir zəiflik var.\nmənim dostum olun\nseriyası istehsal aparıcı aktyorlarından seçilməsi xüsusi tələblərinə tabe deyil. ilk və yalnız dörd ayaqlı komissarı Rex qaldı. Aktyorlar demək olar ki, dərhal rolları üçün təsdiq edilmişdir, lakin it təlim kursu keçib, bir neçə ev heyvanları oynadı.\nmaster Rex ilk ekran Richard Moser oldu. birlikdə dörd mövsüm boyunca onlar cinayət bir çox açdı yaxın və ümumi dil tapdılar. Avstriya Tobias Moretti "Rex" əvvəl uzun fəaliyyət göstərən başladı, lakin bu epizod ona dünyada şöhrət gətirdi. 1998-ci ildə o, eponymous dram film uyğunlaşma oynadı "Clarissa". aktyor Filmoqrafiya televiziya iş böyük bir sayı. Digər Hobbi Moretti Musiqi Idman və yemək bir sıra hesab edir. O, ev xanımları arasında sevgi axtarmaq, öz reseptlər müəllifidir. Tobias də oynayır qoyur və kənd təsərrüfatı malikdir, bir heyvandarlıq bazası var. 2014-cü ildə o, qərb "Dark Valley" oynadı.\n"Müfəttiş Rex" yeni simvol cast\nTəəssüf ki, dördüncü mövsümündə Moser manyak əlləri ilə öldürdü. şöbə Alex Brandtner olur. Onunla Rex əlaqə yaratmaq üçün var. Alman aktyor etiraf kimi Gedeon Burkhard, o oldu. aktyor ailə sülaləsinin bir davamçısı, Burkhard, lakin bir qatı bully kimi tanınmışdır. Bir neçə dəfə o, davranış məktəbdən atıldı. bir rəqqas olmaq arzusunda, o aktyor sənət özünü tapdı. Onun Filmoqrafiya bir neçə parlaq, qeyri-adi şəkillər daxildir. Məsələn, bir sahibkar və ya bir homoseksual.\nGideon bir seks simvolu və ən arzu olunan insan kimi tanınan bir çox reklam, oynadı, geyim istehsalı üzrə şirkətinin şəxs danışıb. Və hətta Hollywood addımlar - 2009-cu ildə o, "Inglourious Basterds" hərbi lent kiçik rol oynadı. Onun digər əsərləri arasında - bir komediya "Seducer 2" və gənclər drama "U".\nBurkhard ayrılmasından sonra TV seriyası "Müfəttiş Rex" bir dəyişiklik başladı. bir-birinin ardınca dəyişən populyarlıq üst oldu Aktyorlar uğurlu şou. Xoşbəxtlikdən, bu layihənin Reytinqde əks və tamaşaçı çox sıra yeni simvol ilə yeni bir nəfəs alır olduğuna işarə deyil.\nAlexander Pschill ifa Mark Hoffman, Rex növbəti sahibi Avstriya-ci il təvəllüdlü. filmlərdə hərəkət etmək üçün, o yaş 20 il başladı. Lakin, film kreditlərin track rekord teatr rolu kimi zəngin deyil. "Komissar Rex" üçün Romy Alexander Pschill yaxşı aktyor mükafatını qazandı.\nYeni "Inspector Rex" aktyor və rolu\n2004-cü ildə seriyası müvəqqəti dayandırılıb. şou bərpa yeni mövsümü ilə 2008-ci ildə başladı. Action İtaliyaya hərəkət etdi.\nLorenzo Fabbri Rex yeni sahibi olur. Kim o İtaliya bir ana idi, çünki onun Kaspar Capparoni hissəsində rolu üçün seçilmiş oldu. O, dəhşət film "unexplained hadisələrin" ilə başlamışdır. Fabbri teatr üstünlük verir. çıxarılır film son dərəcə nadir. mövsüm 14 seriyası tərk etmək istədiklərini ifadə; onun qəhrəman Rex gözü ölür.\nAktyorlar seriyası "Müfəttiş Rex" Eyni cins digər itlərin oynadığı dörd ayaqlı əməliyyat dəyişdirilməsi ilə eyni zamanda dəyişdi. seriyası Shepherd sahibləri son tarixində David Rivera və Marco Tertsani (aktyor Ettore Bassi və Francesco Arch) var.\nOnların hamısı onların Rex arasında ilk ki, müxtəlif əlaqələr sərin müşahidə və onlar ortaq olmaq üçün əmin edir. Xüsusilə, ləyaqət və Rex.\nseriyası uğur dini TV seriyası xarakteri ilə bağlıdır cins Alman Çoban populyarlıq gətirdi. layihə alman-Avstriya televiziya tarixində ən uğurlu biri hesab olunur. film "Inspector Rex" aktyorları geniş tanınır, gələcək müsbət təsir peşə fəaliyyəti.\nAktrisa Galina Belyayeva: tərcümeyi-hal, şəxsi həyat, film\n"Vatikan Tapes". tənqidçi Reviews\n"Movie 43" aktyor və film sahəsi\nKatherine von Waldeck, Waldeck: Zoluşka və ya ağır işçi?\nSəhnələri, aktyor və rejissorlar: qiymətləndirilib ilə Comedy\nÜmumi ŞEMYAKİN onun hava karyera və yer əmlak\nMaykl Dunkan - Amerika aktyor, film "Green Mile" məşhur ölüm sıra məhbus\nÖzünü kokos neft iynə etdi sonra Bodybuilder-həvəskarlar müalicə idi\nOnkoloji İnstitutu. Petrova N. (Rusiya, Sankt-Peterburq)\nBöyük futbol stadionu və geniş. yaxşı futbol stadionları dünya\nAşağı təzyiq aşağıdadır: səbəblər, müalicə.\n"Skyrim" kimi High kralı olmaq üçün? Skyrim üçün Mods\nModern mozaika gips: növləri, üstünlükləri və mənfi cəhətləri